ΗΦΑΙΣΤΟΣ : 03/04/16\nΤο υπόμνημα με τις θέσεις του ΚΚΕ για το Προσφυγικό που κατέθεσε ο Δημήτρης Κουτσούμπας στη σύσκεψη των πολιτικών αρχηγών\n1. Το ΚΚΕ από την πρώτη στιγμή της όξυνσης του προσφυγικού - μεταναστευτικού προβλήματος προσπάθησε να αναδείξει στον ελληνικό λαό τις αιτίες που το δημιουργούν, που είναι οι επεμβάσεις και πόλεμοι, που εξαπέλυσαν οι ΗΠΑ, το ΝΑΤΟ, η ΕΕ, στην ευρύτερη περιοχή της Μέσης Ανατολής, της Ανατολικής Μεσογείου, της Βόρειας Αφρικής, στο πλαίσιο του ανταγωνισμού τους με άλλες δυνάμεις, όπως η Ρωσία.\n3. Η κατάσταση οξύνεται το τελευταίο διάστημα, με αφορμή την αντιπαράθεση Ρωσίας - Τουρκίας, την ανάπτυξη στρατιωτικής δράσης της Τουρκίας στη Βόρειο Συρία, αλλά και την άμεση εμπλοκή του ΝΑΤΟ στο Αιγαίο, με την απόφαση της Συνόδου υπουργών Άμυνας του ΝΑΤΟ, μετά από αίτηση και της ελληνικής κυβέρνησης. Η ανάμειξη αυτή αξιοποιεί ως πρόσχημα το Προσφυγικό, αλλά ουσιαστικά σχετίζεται με τους ανταγωνισμούς και την κλιμάκωση του πολέμου στη Συρία, ενώ προετοιμάζει νέες πιθανές επεμβάσεις σε άλλες χώρες της περιοχής. Αυτή η εξέλιξη θα οξύνει το πρόβλημα των προσφυγικών κυμάτων. Την ίδια στιγμή αυτή η εξέλιξη αποθρασύνει την τουρκική προκλητικότητα και επιθετικότητα, όπως φάνηκε και από τις ενέργειες των τελευταίων ημερών, που αμφισβητούν κυριαρχικά δικαιώματα της Ελλάδας στο Αιγαίο, αξιοποιώντας τη γνωστή θέση του ΝΑΤΟ, ότι το Αιγαίο αποτελεί ενιαίο επιχειρησιακό χώρο, γεγονός που ανοίγει ζήτημα κατάργησης των θαλασσίων συνόρων της Ελλάδας.\n5. Το ΚΚΕ από την πρώτη στιγμή, που έγινε φανερή η τάση έξαρσης του προσφυγικού -μεταναστευτικού ζητήματος, καταδίκασε την πολιτική της ΕΕ στο μεταναστευτικό - προσφυγικό πρόβλημα, ως βασική αιτία του εγκλωβισμού προσφύγων και μεταναστών σε διάφορες χώρες - πύλες της ΕΕ, μεταξύ των οποίων και η Ελλάδα. Η απόφαση της Συνόδου Κορυφής της 23ης Σεπτεμβρίου 2015 δημιούργησε τις συνθήκες για να φτάσουμε στη σημερινή κατάσταση ασφυξίας κι εγκλωβισμού. Αυτή η απόφαση, που χαιρετίστηκε από την ελληνική κυβέρνηση ως επιτυχία, καθορίζει τη μετεγκατάσταση σε χώρες της ΕΕ ενός ελάχιστου αριθμού προσφύγων, που θέλουν να απορροφήσουν οι καπιταλιστικές οικονομίες ευρωπαϊκών χωρών, ενώ για τη μεγάλη πλειοψηφία προβλέπεται η καταστολή, η επαναπροώθηση, ο εγκλωβισμός σε χώρες, όπως η Ελλάδα. Η Σύνοδος Κορυφής της 18ης Δεκεμβρίου 2015 «έσφιξε ακόμη περισσότερο τη θηλιά στο λαιμό» των προσφύγων - μεταναστών, με τις αποφάσεις για αυστηρή τήρηση της Σένγκεν, δημιουργία ευρωπαϊκής συνοριοφυλακής - ακτοφυλακής κλπ. Την ίδια στιγμή παραβιάζει τη Συνθήκη της Γενεύης και δεν αναγνωρίζει το status του πρόσφυγα σε προερχόμενους από χώρες όπως το Αφγανιστάν, παρά το γεγονός ότι βρίσκονται σε εμπόλεμη κατάσταση και ιμπεριαλιστική κατοχή.\nΑπευθείας, ασφαλής μεταφορά των προσφύγων - μεταναστών από τις χώρες πρώτης υποδοχής, όπως είναι η Τουρκία, η Ιορδανία, ο Λίβανος, αλλά και από τα ελληνικά νησιά στις χώρες τελικού προορισμού τους, με ευθύνη του ΟΗΕ και της ΕΕ και με πλήρη σεβασμό των δικαιωμάτων που απορρέουν από την προσφυγική τους ιδιότητα. Ειδικά για τα νησιά αυτό απαντά άμεσα σ’ αυτούς που χύνουν δάκρυα για την οικονομία, τον τουρισμό κλπ.\nΤα hot-spots, τα κέντρα μετεγκατάστασης, οι καταυλισμοί προσφύγων - μεταναστών είναι χώροι διαλογής ελάχιστων, που θα μεταφερθούν οργανωμένα σε άλλα κράτη - μέλη της ΕΕ και εγκλωβισμού των περισσότερων στην Ελλάδα, παρά τη θέλησή τους. Αυτό αποδείχθηκε, μετά και από τη φανερή αποτυχία του λεγόμενου προγράμματος μετεγκατάστασης προσφύγων της ΕΕ. Οι 50.000 θέσεις «προσωρινής», κατά την κυβέρνηση, φιλοξενίας, αποδείχτηκε ότι είναι θέσεις μόνιμου εγκλωβισμού, όπως προέβλεψε το ΚΚΕ και φυσικά δεν θα είναι μόνο αυτές, αφού ήδη υπάρχει προετοιμασία για περισσότερους από 100.000.\nΚατάργηση του Κανονισμού του Δουβλίνου, της Σένγκεν, του Frontex και όλων των κατασταλτικών μηχανισμών της ΕΕ. Όχι σε νέα μέτρα της ΕΕ και μηχανισμούς καταστολής και αμφισβήτησης κυριαρχικών δικαιωμάτων στα σύνορα, όπως η υπό ίδρυση νέα «ευρωπαϊκή συνοριοφυλακή - ακτοφυλακή». Ανησυχούμε ιδιαίτερα για το πώς θα αξιοποιηθεί το Προσφυγικό για την ενίσχυση της καταστολής σε βάρος των λαών της Ευρώπης.\nΑναρτήθηκε από ΚΟΚΚΙΝΟΣ\nByΦιλιππος Ανθης ΗΦΑΙΣΤΟΣ στις 10:36 μ.μ.\nΚΕΡΚΥΡΑ-ΛΑ.ΣΥ Συνέντευξη του Θ. Γουλή\nΣυνέντευξη του Θ. Γουλή\nΣτην Ημερήσια Διάταξη της συνεδρίασης του ΠΣ υπάρχουν 2 θέματα που αφορούν\nτην έγκριση Μελετών Περιβαλλοντολογικών Επιπτώσεων (ΜΠΕ) για κατασκευή από\nιδιωτική εταιρεία 2 μονάδων παραγωγής ηλεκτρικού ρεύματος από βιορευστά –\nβιοκαύσιμα. Σαν τέτοια αναφέρονται από ΜΠΕ διάφορα φυτικά έλαια, αλλά και\nτηγανέλαια. Πρόκειται για μεγάλες μονάδες. Χαρακτηριστικά η ΜΠΕ αναφέρει για\nμία μονάδα κατανάλωσης 1540 τόνων φυτικών ελαίων τον χρόνο και συνεχή 24ωρη\nΗ ίδια η εταιρεία παραδέχεται ότι θα παράγονται υψηλές συγκεντρώσεις\nκαυσαερίων που συμπεριλαμβάνουν οξείδια του αζώτου. Ένα εξ αυτών, το\nμονοξείδιο του αζώτου, είναι ιδιαίτερα επιβλαβές για την ανθρώπινη υγεία. Όπως\nεπίσης ιδιαίτερα επιβλαβείς είναι οι καρκινογόνες διοξίνες που παράγονται από την\nΟι 2 βαριές βιομηχανικές εγκαταστάσεις θα εγκατασταθούν σε οικόπεδα που\nεφάπτονται ή απέχουν λίγα μέτρα από δεκάδες κατοικίες συμπατριωτών μας. Το\nμικροκλίμα της περιοχής συγκρατεί σε πολύ χαμηλό ύψος καπνούς – υγρασία και\nσωματίδια τα οποία εισέρχονται μέσα σε εκατοντάδες σπίτια. Όλες αυτές οι\nεπικίνδυνες ουσίες θα εναποτίθενται στο οικοσύστημα (φυτικές καλλιέργειες –\nφρούτα – μελισσοκομία - κτηνοτροφίας).\nΠληροφορηθήκαμε από την Αντιπεριφερειάρχη Κέρκυρας ότι η εισήγηση της Υπ.\nΠεριβάλλοντος θα είναι θετική.\nΠρόκειται για απαράδεκτη εισήγηση που πρέπει να απορριφθεί από το ΠΣ.\nΥποτίθεται ότι η υπηρεσία περιβάλλοντος θα έπρεπε να προστατεύει την\nανθρώπινη υγεία και το περιβάλλον. Στην πράξη κάνει ακριβώς το αντίθετο:\nπροστατεύει την κερδοφορία επιχειρηματικών ομίλων αδιαφορώντας για την υγεία\nχιλιάδων κατοίκων όλων των γύρω χωριών αλλά και των κατοικιών όλου του\nνησιού. Γιατί τα επικίνδυνα καυσαέρια θα μεταφέρονται με τους ανέμους και\nβόρεια κα ανατολικά της περιοχής.\nΚαλούμε τους κατοίκους των χωριών να έρθουν μαζικά στη συνεδρίαση του Π.Σ. και\nνα εκφράσουν την αντίθεσή τους στην έγκριση των Μελετών Περιβαλλοντολογικών\nByΦιλιππος Ανθης ΗΦΑΙΣΤΟΣ στις 7:44 μ.μ.\nΚΑΡΛ ΜΑΡΞ Για την εργάσιμη μέρα\nΓια την εργάσιμη μέρα\n...Η εργάσιμη ημέρα επομένως δεν είναι σταθερό, αλλά μεταβλητό μέγεθος. Το ένα από τα μέρη της καθορίζεται βέβαια από το χρόνο εργασίας που απαιτείται για τη συνεχή αναπαραγωγή του ίδιου του εργάτη, το συνολικό μέγεθός της όμως αλλάζει μαζί με το μάκρος ή τη διάρκεια της υπερεργασίας. Επομένως η εργάσιμη ημέρα μπορεί να καθοριστεί, είναι όμως αυτή καθεαυτή ένα ακαθόριστο μέγεθος.\nΜόλο, λοιπόν, που η εργάσιμη ημέρα δεν είναι σταθερό αλλά ρευστό μέγεθος, δεν μπορεί ωστόσο παρά να κινείται μέσα σε ορισμένα όρια. Τα κατώτατα όριά της όμως δεν μπορούν να καθοριστούν. Βέβαια..... έχουμε ένα κατώτατο όριο και συγκεκριμένα το μέρος της ημέρας που ο εργάτης πρέπει υποχρεωτικά να εργάζεται για τη δική του συντήρηση. Στις συνθήκες, όμως, της κεφαλαιοκρατικής παραγωγικής η αναγκαία εργασία μπορεί πάντα ν' αποτελεί μόνο ένα μέρος της εργάσιμης ημέρας του και γι' αυτό η εργάσιμη ημέρα δεν μπορεί ποτέ να περιοριστεί ως αυτό το κατώτατο όριο. Αντίθετα, η εργάσιμη ημέρα έχει ένα ανώτατο όριο. Δεν μπορεί να παραταθεί πέρα από ένα ορισμένο όριο. Το ανώτατο αυτό όριο καθορίζεται από δύο πράγματα. Τη μία φορά από τα φυσικά όρια της εργατικής δύναμης. Ο άνθρωπος μπορεί στο διάστημα της φυσικής ημέρας των 24 ωρών να ξοδεύει μόνο μια καθορισμένη ποσότητα ζωικής δύναμης. Ετσι και το άλογο μπορεί να δουλεύει κάθε μέρα μονάχα 8 ώρες. Στο διάστημα ενός μέρους της ημέρας πρέπει η δύναμη να ησυχάζει, να κοιμάται και στο διάστημα ενός άλλου μέρους της ημέρας πρέπει ο άνθρωπος να ικανοποιεί άλλες φυσικές ανάγκες, να τρέφεται, να καθαρίζεται, να ντύνεται κλ.π. Εκτός απ' αυτά τα καθαρά φυσικά όρια η παράταση της εργάσιμης ημέρας σκοντάφτει σε ηθικούς φραγμούς. Ο εργάτης χρειάζεται χρόνο για να ικανοποιεί πνευματικές και κοινωνικές ανάγκες, που η έκταση και ο αριθμός τους καθορίζονται από τη γενική κατάσταση του πολιτισμού. Γι' αυτό, οι διακυμάνσεις της εργάσιμης ημέρας κινούνται μέσα σε φυσικά και κοινωνικά όρια. Και τα δύο όρια όμως είναι πολύ ελαστικά και επιτρέπουν τις μεγαλύτερες διακυμάνσεις. Ετσι βρίσκουμε εργάσιμες ημέρες 8,10,12,14,16 και 18 ωρών, δηλαδή των πιο διαφορετικών μεγεθών.\nΟ κεφαλαιοκράτης αγόρασε την εργατική δύναμη στην ημερήσια αξία της. Του ανήκει η αξία της χρήσης για το διάστημα μιας εργάσιμης ημέρας. Απόχτησε έτσι το δικαίωμα να βάζει τον εργάτη να δουλεύει γι' αυτόν στο διάστημα μιας ημέρας. Τι είναι όμως μια εργάσιμη ημέρα; Πάντως, λιγότερο από μια φυσική μέρα ζωής. Πόσο λιγότερο; Ο κεφαλαιοκράτης έχει τη δική του άποψη γι' αυτό το ultima Thule (έσχατο όριο), για το αναγκαίο όριο της εργάσιμης ημέρας. Σαν κεφαλαιοκράτης είναι μονάχα προσωποποιημένο κεφάλαιο. Η ψυχή του είναι η ψυχή του κεφαλαίου. Το κεφάλαιο όμως έχει ένα μοναδικό κίνητρο ζωής, το κίνητρο να αξιοποιείται, να δημιουργεί υπεραξία, ν' απορροφά με το σταθερό του μέρος, με τα μέσα παραγωγής, όσο το δυνατό μεγαλύτερη μάζα υπερεργασίας. Το κεφάλαιο είναι πεθαμένη εργασία που ζωντανεύει μονάχα σαν το βρικόλακα, ρουφώντας ζωντανή εργασία και ζει τόσο περισσότερο, όσο περισσότερη ζωντανή εργασία ρουφά. Ο χρόνος που εργάζεται ο εργάτης είναι ο χρόνος που στη διάρκειά του ο κεφαλαιοκράτης καταναλώνει την εργατική δύναμη που αγόρασε απ' αυτόν. Αν ο εργάτης καταναλώνει το διαθέσιμο χρόνο του για τον εαυτό του, κλέβει έτσι τον κεφαλαιοκράτη.\nΕτσι ο κεφαλαιοκράτης επικαλείται το νόμο της ανταλλαγής εμπορευμάτων. Προσπαθεί, όπως και κάθε άλλος αγοραστής, ν' αποσπάσει όσο το δυνατό μεγαλύτερο όφελος από την αξία χρήσης του εμπορεύματός του. Ξαφνικά όμως ακούεται η φωνή του εργάτη που είχε βουβαθεί μέσα στη θύελλα και στην ορμή του προτσές της παραγωγής:\nΤο εμπόρευμα που σου πούλησα διακρίνεται από τον υπόλοιπο συρφετό των εμπορευμάτων κατά το ότι η χρήση του δημιουργεί αξία και μάλιστα αξία μεγαλύτερη απ' ό,τι στοιχίζει το ίδιο. Αυτός ήταν ο λόγος που το αγόρασες. Αυτό που από την πλευρά σου εμφανίζεται σαν αξιοποίηση του κεφαλαίου, από τη δική μου πλευρά είναι παραπανίσιο ξόδεμα εργατικής δύναμης. Στην αγορά και εσύ και εγώ γνωρίζουμε μονάχα ένα νόμο, το νόμο της ανταλλαγής εμπορευμάτων. Και η κατανάλωση των εμπορευμάτων δεν ανήκει στον πουλητή που τα εκποιεί, αλλά στον αγοραστή που τα αποχτάει. Σε σένα λοιπόν ανήκει η χρήση της καθημερινής μου εργατικής δύναμης. Ομως με την καθημερινή τιμή πούλησής της πρέπει να μπορώ να την αναπαράγω καθημερινά και έτσι να την ξαναπουλώ. Εκτός από τη φυσική φθορά λόγω ηλικίας κλπ., πρέπει να είμαι ικανός να εργάζομαι αύριο με την ίδια όπως και σήμερα φυσιολογική κατάσταση δύναμης, υγείας και φρεσκάδας. Μου κηρύχνεις διαρκώς το ευαγγέλιο της «οικονομίας» και της «εγκράτειας». Ωραία! Θα διαχειριστώ σαν λογικός οικονόμος νοικοκύρης τη μοναδική μου περιουσία, την εργατική δύναμη και θ' απόσχω από κάθε ανόητη σπατάλη της. Θα ρευστοποιώ, θα βάζω σε κίνηση, θα μετατρέπω σε εργασία καθημερινά μόνο τόση εργατική δύναμη, όση συμβιβάζεται με την κανονική της διάρκεια και τη φυσιολογική της ανάπτυξη. Με την άμετρη παράταση της εργάσιμης ημέρας μπορείς μέσα σε μια μέρα να ρευστοποιήσεις μια ποσότητα εργατικής δύναμης μεγαλύτερη απ' εκείνη που μπορώ να αναπληρώσω μέσα σε τρεις μέρες. Αυτό που έτσι κερδίζεις εσύ σε εργασία, το χάνω εγώ σε ουσία εργασίας. Η χρησιμοποίηση της εργατικής μου δύναμης και η καταλήστεψή της είναι δύο τελείως διαφορετικά πράγματα. Αν η μέση διάρκεια που μπορεί να ζήσει ένας μέσος εργάτης με λογικό μέτρο εργασίας είναι 30 χρόνια, τότε η αξία της εργατικής μου δύναμης που μου πληρώνεις κάθε μέρα είναι 1/10950 της συνολικής αξίας. Οταν όμως την καταναλώνεις μέσα σε 10 χρόνια μου πληρώνεις καθημερινά το 1/10950 αντί το 1/3650 της συνολικής της αξίας, δηλ. μόνο το 1/3 της καθημερινής της αξίας και μου κλέβεις έτσι καθημερινά τα 2/3 της αξίας του εμπορεύματός μου. Μου πληρώνεις την εργατική δύναμη μιας ημέρας, τη στιγμή που καταναλώνεις τριών ημερών εργατική δύναμη. Αυτό είναι αντίθετο με το συμβόλαιό μας και με το νόμο της ανταλλαγής εμπορευμάτων. Ζητώ λοιπόν μια εργάσιμη ημέρα κανονικής διάρκειας και δεν τη ζητώ κάνοντας έκκληση στην καρδιά σου, γιατί σε χρηματικά ζητήματα δεν έχουν πέραση τα αισθήματα. Μπορεί να είσαι υπόδειγμα πολίτη, ίσως να είσαι μέλος του συλλόγου προστασίας των ζώων και ακόμα να έχεις τη φήμη αγίου, μα το πράγμα που αντιπροσωπεύεις απέναντί μου δεν έχει καρδιά στα στήθια. Αυτό που φαίνεται να χτυπάει εκεί μέσα είναι ο χτύπος της δικής μου καρδιάς. Ζητώ την κανονική εργάσιμη ημέρα, γιατί όπως και κάθε άλλος πουλητής ζητώ την αξία του εμπορεύματός μου.\nΒλέπουμε πως αν παραβλέψουμε τα τελείως ελαστικά όρια της εργάσιμης ημέρας, η ίδια η φύση της ανταλλαγής εμπορευμάτων δε βάζει καθόλου όρια στην εργάσιμη ημέρα, επομένως και στην υπερεργασία. Ο κεφαλαιοκράτης επωφελείται από το δικαίωμά του σαν αγοραστής, όταν προσπαθεί να μεγαλώσει όσο γίνεται την εργάσιμη ημέρα, και αν είναι δυνατό, να κάνει τη μιαν εργάσιμη ημέρα δύο. Από την άλλη μεριά η ειδική φύση του εμπορεύματος που πουλήθηκε περικλείνει ένα όριο στην κατανάλωσή του από τον αγοραστή και ο εργάτης επωφελείται από το δικαίωμά του σαν πουλητής όταν προσπαθεί να περιορίσει την εργάσιμη ημέρα σ' ένα καθορισμένο κανονικό μέγεθος. Επομένως, έχουμε εδώ μιαν αντινομία, δίκαιο ενάντια σε δίκαιο, και τα δύο εξίσου κατοχυρωμένα από το νόμο της ανταλλαγής εμπορευμάτων. Και ανάμεσα σε δύο ίσα δίκαια αποφασίζει η βία.(υπογράμμιση δική μας). Γι' αυτό, στην ιστορία της κεφαλαιοκρατικής παραγωγής η ρύθμιση της εργάσιμης ημέρας παρουσιάζεται σαν πάλη για τα όρια της εργάσιμης ημέρας - πάλη ανάμεσα στο συνολικό κεφαλαιοκράτη, δηλαδή την τάξη των κεφαλαιοκρατών, και στο συνολικό εργάτη, δηλαδή την εργατική τάξη.\nΚαρλ Μαρξ: ΤΟ ΚΕΦΑΛΑΙΟ, τ. Α`, σελ. 243-246, εκδόσεις «Σύγχρονη Εποχή»\nΟ τίτλος είναι παρμένος από κάποιο κείμενο του Σπαρίλα νομίζω, τον καιρό που δεν ήταν πατέρας, σοβαρός συντάκτης κι είχε ακόμα πλάκα. Αλλά αναφέρεται σε κάτι τελείως διαφορετικό, κι ας ήταν κάπως δύσκολο μέχρι πρότινος να ξεχωρίσεις το δεξιό, ενωτικό εξωκοινοβούλιο από το Σύριζα του προγράμματος της Θεσσαλονίκης.\nΤο οποίο, παρεμπιπτόντως, είναι κάτι σαν την 3η Σεπτέμβρη της εποχής μας, αλλά χιλιόμετρα πίσω της όχι μόνο πολιτικά, για τους προωθημένους στόχους που δεν έχει, αλλά κι ως γενική συγκρότηση. Η αυθεντική διακήρυξη της 3ης Σεπτέμβρη μπορεί να δανειζόταν στοιχεία από διάφορες αναλύσεις, να τα παπαγάλιζε μηχανικά και να τα μαγείρευε σε μια ωραία ιδεολογική σούπα, αλλά είχε αξιώσεις προγραμματικού κειμένου. Ενώ το σημερινό ΠτΘ (που πάλιωσε ήδη, για να το λέμε σημερινό) δεν είναι ολοκληρωμένο πολιτικό πρόγραμμα, αλλά περιγραφή των πρώτων (που αργότερα απέκτησαν ορίζοντα τετραετίας) άμεσων μέτρων-κινήσεων της νέας κυβέρνησης. Αλλά είναι τέτοιο το επίπεδο τη εποχής, που αυτή η έλλειψη ολοκληρωμένης στρατηγικής ανάλυσης θεωρήθηκε συγκεκριμένη (και κοστολογημένη υποτίθεται) πολιτική πρόταση που πλεονεκτούσε σε σχέση με την αφηρημένη επαγγελία του σοσιαλισμού.\nΚάθε εποχή έχει το ΠαΣοΚ, τις αυταπάτες και την 3η Σεπτέμβρη που της αξίζει.\nΣε κάθε περίπτωση, αυτό το (βασικά ενιαίο μες στην ποικιλότητά του) αμάλγαμα συγκεντρωνόταν -και πιθανότατα το κάνει ακόμα- συχνά στο "Μανιφέστο", μια καφετέρια πάνω από τη Ροτόντα, όπου συναντάμε το πρόσωπο των ημερών: τον προσωπικό φίλο του Τσίπρα, αναρχικό και μέλος της ΚΠΕ του Σύριζα, Νίκο Καρανίκα. Κι αν κάναμε αυτή τη συζήτηση μια πενταετία πριν, θα φάνταζε πολύ δύσκολο να αποδομήσεις πολιτικά την εικόνα που είχαν για αυτόν κάποιοι θαυμαστές του -που δεν ήταν απαραίτητα Συριζαίοι: αντιρρησίας συνείδησης, που φυλακίστηκε μάλιστα για τη στάση του κι οργανώθηκε ένα κίνημα αλληλεγγύης, στα πλαίσια της οποία είχαν δώσει κι οι Τρύπες μια συναυλία.\nΚαλή ώρα σαν τον Κομάντο Κουκουρούκου Εντροπίας (ΚΚΕ), που θα το θυμούνται οι παλιότεροι αναγνώστες της κε του μπλοκ ως σχολιαστή, να προτείνει μεταξύ άλλων την πολιτική ανάλυση του Καρανίκα και το σύστημα-πεταλούδα, όπως εκθέτει στο προσωπικό του ιστολόγιο.\nΌσοι έχουν περάσει από τη ΛΔ του Βορρά, μπορεί να έχουν ακούσει, ζήσει, επιβεβαιώσει διάφορα σκηνικά με πικάντικη, κουτσομπολίστικη νότα για έναν άνθρωπο που θα μπορούσε δικαιολογημένα να χαρακτηριστεί μια εκδοχή "αριστερού Ψινάκη" -με τα εισαγωγικά να αφορούν περισσότερο τον επιθετικό προσδιορισμό κι όχι το όνομα. Θα ήταν όμως τελείως φτηνό και άδικο να στηρίξει κανείς σε αυτές τις ιστορίες ή σε κάποια τιτιβίσματα την πολιτική απαξίωση ενός ατόμου που δήλωνε αναρχικός Συριζαίος (κατά το "αναρχικός τραπεζίτης" του Πεσόα), αλλά τότε ελάχιστοι το έβρισκαν προβληματικό. Κι όμως από μια άποψη, ο Καρανίκας παραμένει συνεπής σε αυτό που ήταν κι απλώς υπηρετεί αυτό που πιστεύει από μια υπεύθυνη θέση, χωρίς να είναι λέρα που κυνηγάει καριέρα.\nΘα περιοριστώ λοιπόν να αναφέρω κάτι πιο πολιτικό, που μου είχαν μεταφέρει στο μεσοδιάστημα των διπλών εκλογών του 12', όταν το ακαταμάχητο επιχείρημά του για να πείσει τους θαμώνες του Μανιφέστου να ψηφίσουν Σύριζα ήταν πως έπρεπε να τον βγάλουν κυβέρνηση, προτού κλείσει το ρήγμα που άνοιξε το Μάη, για να αιφνιδιάσουν την αντίδραση πριν προλάβει να οργανώσει τις δικές της αντιστάσεις και την... αντεπανάσταση.\nΚαι μιλάμε, να φανταστείς, για τις εκλογές όπου κάποιοι Συριζαίοι σχεδόν πανηγύριζαν που δεν τις πήραν. Μην το πεις ούτε του Παππά! Μόνο ο Λαζαρίδης που δε βγήκε να πει: ευτυχώς ηττηθήκαμε σύντροφοι...\nΑλλά αυτά τα ηττοπαθή τα διαδίδει ο Βαρουφάκης\nΈστω και δια της τεθλασμένης πάντως μπαίνει ένα ζήτημα για τη στελέχωση κάθε χώρο (και βασικά του δικού μας που μας ενδιαφέρει άμεσα), τα προσόντα του έμψυχου δυναμικού, κτλ. Που για εμάς δεν αρκεί να είναι το καλύτερο βιογραφικό της χώρας (Βαρουφάκης, Μητσοτάκης, κτλ), για να διεκπεραιώσει τεχνοκρατικά μια δουλειά. Πρέπει να έχει προσόντα που αποκτούνται μόνο με την καθημερινή τριβή, την επαφή με τις μάζες, εντός κι εκτός κινήματος. Και παράλληλα να συσπειρώνει τα καλύτερα μυαλά και τα πιο αξιόλογα στοιχεία στο χώρο του, πχ σε έναν επιστημονικό κλάδο. Τα τυπικά προσόντα κάθε άλλο παρά αδιάφορα μας είναι, ιδιαίτερα αν μπουν στην υπηρεσία του αγώνα και δώσουν τα φώτα τους, εμπλουτίζοντας μια ανάλυση, αναπτύσσοντας τη θεωρία, κοκ.\nΑλλά αυτό είναι το θέμα μιας άλλης (και όχι άλλης μιας) ανάρτησης. Που θα δείχνει μεταξύ άλλων πως το άτομο δεν υποτάσσει την προσωπικότητά του στο σύνολο, αντίθετα αναδεικνύεται από αυτό. Μέσα από την αστείρευτη πηγή του μαζικού κινήματος ξεπηδάν κι αναπτύσσονται καινούριοι ήρωες, νέες μορφές και πρωτοπόρες, ηγετικές φυσιογνωμίες.\nΣε μια παρόμοια απάντηση μπορεί να καταλήξει κι η έρευνα των μεταπτυχιακών φοιτητών του πανεπιστημίου του Μπορντώ, που έχουν υποβάλει αίτημα να έρθουν στην Πάτρα και να διερευνήσουν το ερώτημα αν ένας άνθρωπος μπορεί να σηκώσει το ανάστημά του σε ένα σύστημα.\nΣαφώς και μπορεί αλλά όχι μόνος του. Για να θυμηθούμε ένα παλιό διαφημιστικό, αν θέλεις να γίνεις σαν τον Γκραντ Χιλ, προπονήσου σκληρά, μην πιεις Σπράιτ (γιατί ούτε γουλιά) ή κοιτάξέ το, γιατί ποιος θυμάται σήμερα δηλ τον Γκραντ Χιλ και θέλει να του μοιάσει;\nΑλλά αν θέλεις να γίνεις σαν το δήμαρχο Πάτρας, κατά το καρναβαλικό σύνθημα "κάν' το όπως ο ΠΕΛΕ", χρειάζονται πολύ περισσότερα. Να γίνεις κομμουνιστής, να αφιερωθείς στον αγώνα, να μαζκοποιήσεις το ταξικό κίνημα και να οργανώσεις την πάλη του.\nΑν πάλι θες να είσαι μια απλή ψωνάρα, νάρκισσος κι εγωπαθής, τότε το πρότυπό σου είναι ο Βαρουφάκης. Που απασχόλησε πρόσφατα το βρετανικό κοινοβούλιο, επειδή έγινε σύμβουλος του Κόρμπιν. Αυτό η χαριτωμένη σύγκριση του Μάο με το Μίκυ Μάους, σε συνδυασμό με τις αναζωπυρωμένες -πλην παραδοσιακές- εισοδιστικές αυταπάτες του αντίστοιχου αγγλικού ΣΕΚ για τους Εργατικούς, μου θύμισαν πάντως συνειρμικά το μπλογκερικό προφίλ του Κόκκινου Πρίσματος, με το Μίκυ Μάο και τις "καυτές τροτσκίστριες", ως αγαπημένη του ταινία. Ο οποίος βέβαια διάβαζε το μπλοκ, όσο αυτό ήταν μόδα στο εξωκοινοβούλιο, στα χρόνια της Θεσσαλονίκης...\nΚαι να πώς κλείνει ο φαύλος διαλεκτικός κύκλος μιας ανάρτησης...\n«Καταπιεστικό και γκρι; Όχι, μεγαλώνοντας κατά τη διάρκεια του κομμουνισμού ήταν η πιο ευτυχισμένη περίοδος της ζωής μου»\nΚοιτάζοντας πίσω: Zsuzsanna Clark\nΑυτόν τον τίτλο, έβαλε η Daily Mail, στην συνέντευξη της Σουζάνας, που γεννήθηκε στην Ουγγαρία και είναι παντρεμένη με τον προοδευτικό δημοσιογράφο Νέιλ Κλαρκ. Η Σουζάνα γράφει σε ένα βιβλίο της, τις εμπειρίες της στην Ουγγαρία, σε αντίθεση με την προπαγάνδα των μέσων ενημέρωσης που μας βομβαρδίζουν συνεχώς για να δαιμονοποιήσουν τη ζωή στις σοσιαλιστικές χώρες. Για το αντίθετο, η συγγραφέας αναφέρει ότι οι δυτικές χώρες θα πρέπει να διδαχθούν από την εμπειρία της Ουγγαρίας και άλλων χωρών της Ανατολικής Ευρώπης, καθώς και την εφαρμογή της αλληλεγγύης και κοινωνικού πλούτου που αυτοί οι άνθρωποι ζούσαν.\nΓια την Κλαρκ, η ζωή της στην κομμουνιστική (σ.σ. σοσιαλιστική) Ουγγαρία ήταν η πιο ευτυχισμένη περίοδος της ζωής της. «Όταν οι άνθρωποι με ρωτούν πώς ήταν να μεγαλώνω στην κομμουνιστική περίοδο στην Ουγγαρία το 70 ή 80 περιμένουν να τους πω για την «Σεκιουριτάτε» (πολιτική αστυνομία), ή για ατέλειωτες ουρές για να αγοράσουν ψωμί, και άλλες δυσάρεστες εκδηλώσεις της ζωής σε ένα μονοκομματικό κράτος. Αισθάνονται απογοητευμένοι όταν εξηγώ, ότι, η πραγματικότητα ήταν πολύ διαφορετική στην Ουγγαρία. Αυτό που μετράει, είναι ότι στην πραγματικότητα ήταν ένα ευτυχισμένο μέρος όπου έχω ζήσει», «τολμά» να πει η Κλαρκ, μια «αμαρτία» που λίγοι είναι σε θέση να τολμήσουν να δεσμευτούν δημοσίως, αλλά και στην καθημερινή ζωή της είναι ένα κοινός τόπος.\nΤο γεγονός πως σπάει το ταμπού της σιωπής, το φόβο, δίνει μεγαλύτερη αξία στη Κλαρκ, σε μια κοινωνία στην οποία ο κομμουνισμός έχει δαιμονοποιηθεί, ενώ λίγοι είναι σε θέση να αναγνωρίσουν το πώς έχουν ζήσει κατά τη διάρκεια της κομμουνιστικής περιόδου, εκτός εάν πρόκειται για κάτι προσωπικό. Τώρα που η οικονομική κρίση εκθέτει το πραγματικό πρόσωπο του καπιταλισμού, μπορεί να χρησιμεύσει ως μια αναφορά και παράδειγμα για το ότι μετρά το πως πραγματικά ζούσαν στις σοσιαλιστικές χώρες.\nΗ Κλαρκ εξηγεί ότι «ο κομμουνισμός εγγυάται δουλειά για όλους, δωρεάν και καλή εκπαίδευση, ποιότητα στις παροχές υγείας, επίσης, η βία ήταν σχεδόν ανύπαρκτη». Και λέει κάτι σημαντικό, το τόσο σπάνιο είναι σήμερα στις χώρες της δύσης:\nH Zsuzsanna ηλικίας7 ετών,\nστο δημοτικό σχολείο της στην Ουγγαρία\n«Αλλά ίσως το καλύτερο από όλα ήταν η αίσθηση που υπήρχε τότε, η συντροφικότητα, ένα πνεύμα που εξαφανίστηκε στην υιοθετημένη πατρίδα μου, την Αγγλία αλλά και στην Ουγγαρία σήμερα».\nΗ Σουζάνα Κλαρκ, που γεννήθηκε το 1968 από μια οικογένεια της εργατικής τάξης, λέει στη συνέντευξή της και στο επερχόμενο βιβλίο της, ότι το εκπαιδευτικό σύστημα της Ουγγαρίας ήταν τότε παρόμοιο με αυτό που υπήρχε στη Βρετανία και ότι τα ακαδημαϊκά πρότυπα ήταν πολύ υψηλά και υπήρχε αυστηρή πειθαρχία. «Θυμάμαι με ευχαρίστηση το χρόνο που ως φοιτήτρια συμμετείχα στις πρωτοπόρες, κομμουνιστικές οργανώσεις της νεολαίας που δίδασκαν στα παιδιά να συμμετάσχουν από τις μικρές ηλικίες και να οργανώνονται συλλογικά.»\n«Πολλοί Δυτικοί πίστευαν ότι αυτό ήταν μια ακατέργαστη προσπάθεια για κατήχηση των νέων στην κομμουνιστική ιδεολογία, αλλά ήταν κάτι πρωτοποριακό που βοηθά στην γνώση σημαντικών πραγμάτων στη ζωή, για να χτίσει η νεολαία την συντροφικότητα ή τη σημασία της συνεργασίας προς όφελος της κοινότητας» λέει η Κλαρκ, «κάτι που είναι απών στον καπιταλισμό, που το κύριο για τους μαθητές είναι να θεωρούν τους εαυτούς τους σπουδαίους και να περιφρονούν την κοινότητα.»\nΜιλώντας για τον πολιτισμό, η Σουζάνα Κλαρκ εξηγεί ότι αυτός «θεωρήθηκε πολύ σημαντικός από την κυβέρνηση» και ότι «οι κομμουνιστές δεν θέλουν τα πιο όμορφα πράγματα στη ζωή να περιορίζονται σε μια προνομιακή ανώτερη μεσαία τάξη, τα καλύτερα, όπως η καλύτερη μουσική και η λογοτεχνία ήταν διαθέσιμα για όλους όσους ήθελαν να τα απολαμβάνουν», με προσιτές τιμές, με πολύ φθηνά εισιτήρια για πολιτιστικές εκδηλώσεις, και ο καθένας μπορούσε να αντέξει οικονομικά να πάει στην όπερα ή το θέατρο.\nΓια την Κλαρκ είναι σαφές ότι υπήρχαν και αρνητικά πράγματα στον κομμουνισμό, όπως οι περιορισμοί για τα ταξίδια προς δυτικά, η υποχρεωτική εκμάθηση της ρωσικής, το υπερβολικό επίπεδο γραφειοκρατίας, και ο περιορισμός στο δικαίωμα να επικρίνουν την κυβέρνηση, αλλά βάζοντας τα πάντα σε ισορροπία «τα θετικά υπερτερούν κατά πολύ των αρνητικών».\nΧρυσά χρόνια: H Zsuzsanna δεξιά,\nηλικίας 14 με μια φίλη\nΤο άρθρο είναι πιο εκτεταμένο, και πολύ ενδιαφέρον να το διαβάσετε, και να είστε βέβαιοι ότι θα σας κάνει να τραβάτε τα μαλλιά σας και να σχίζετε τα ρούχα σας, τόσο εσείς απολογούμενοι για τον αντικομουνισμό, που μπορεί να σας επηρέασε, καθώς και εκείνοι που φοβούνται ότι και πάλι ο κομμουνισμός θα θέσει σε κίνδυνο τα αποκλειστικά τους προνόμια.\nΚατά τη διάρκεια των 20 χρόνων αναθεματισμού του κομμουνισμού, από τους υποστηρικτές του τέλους της ιστορίας και από αυτούς που λένε ότι ο μόνος δρόμος είναι ο καπιταλισμός, με τον προπαγανδιστικό βομβαρδισμό της καθημερινής ζωής μας κατά της σοβιετικής σοσιαλιστικής οικονομίας που «υπήρξε βάναυση», ακολουθούν τις διδασκαλίες του μεγάλου θεωρητικού της χειραγώγησης των συνειδησεων Goebbels.\nΤα συνεχή ψέματα για το βιοτικό επίπεδο των σοβιετικών πολιτών και των οικονομικών και κοινωνικών συνθηκών τους, έχουν κάνει τις δικές τους αναμνήσεις για πολλούς ταμπού. Για παράδειγμα, στη Ρουμανία, ένα άρθρο ή ένα βιβλίο όπως αυτό θα ήταν σχεδόν αδύνατο, να κυκλοφορήσει και οι αναφορές στην πραγματικότητα αυτού του άρθρου της Daily Mirror να εμφανιστούν σε αντιστοιχία μόνο σε μερικές μικρές εφημερίδες.\nΗ σημαία της Λαϊκής Δημοκρατίας της Ουγγαρίας\nΓια τη ζωή στη σοσιαλιστικές ή σοβιετικές χώρες γράφονται μόνο τραγικές και θλιβερές ιστορίες σαν να υπήρξαν μόνο αρνητικές πτυχές. Τα πλεονεκτήματα βολικά αποθηκεύονται σε κουτιά θωρακισμένα με σιωπή. Είναι αλήθεια ότι κανένα σύστημα δεν είναι τέλειο, αλλά δεν είναι και ο καπιταλισμός, η ουσία του οποίου είναι η πρόοδος ορισμένων-λίγων και η πείνα και η γενοκτονία της πλειοψηφίας, η ανάπτυξη των λίγων με προνόμια και η φτώχεια σχεδόν όλων των άλλων.\nΦέτος οι υπερασπιστές της διατήρησης των προνομίων γιορτάζουν 20 χρόνια «θριάμβου» του καπιταλισμού και παρουσιάζουν ίδιο το φασισμό με τον σοσιαλισμό (μεταξύ άλλων για να καθαρίσουν τις τεράστιες ομοιότητες και τις οικονομικές και κοινωνικές ομοιότητες ανάμεσα στον καπιταλισμό και το φασισμό). Οι μαρτυρίες πώς πραγματικά έζησαν εκείνη την εποχή, άνθρωποι ξεπερνώντας το φόβο και την κοινωνική πίεση που ποινικοποιεί κάθε τι που δίνει την αίσθηση της κοινότητας, της αλληλεγγύης και του κομμουνισμού, δεν είναι ευπρόσδεκτες.\nΠαρά τις προσπάθειες των αντι-φρονούντων (πολλοί από αυτούς στις χώρες τις πρώην «κομμουνιστικές» που ήταν και τόσο κοντά στην εξουσία, δεδομένου ότι δεν ήταν ούτε κομμουνιστικές ούτε καπιταλιστικές, αλλά οπορτουνιστικές), να παρουσιάσουν μια «αλήθεια» επιφανειακή, είναι γνωστό το γεγονός (παρά τις προσπάθειες να το κρύψουν) ότι ο Κόκκινος Στρατός απελευθέρωσε την Ευρώπη από το φασισμό.\nΚέφι: Σε μια έξοδο με τα ξαδέρφια της στη διάρκεια\nτης παιδικής τους ηλικίας στην Ουγγαρία\nΟ σοσιαλισμός οικοδόμησε μια πιο δίκαιη κοινωνία. Η εναλλακτική λύση από τις ΗΠΑ και τους συμμάχους της στη Δυτική Ευρώπη πρόσφερε την κοινωνία της πρόνοιας για να σταματήσει η ελκυστικότητα της σοσιαλιστικής κοινωνίας. Στην πραγματικότητα η πτώση του σοσιαλισμού πριν από 20 χρόνια αποκάλυψε το πραγματικό πρόσωπο του καπιταλισμού με την απώλεια κεκτημένων εργατικών δικαιωμάτων που αποκτήθηκαν μέχρι και σήμερα στον καπιταλιστικό κόσμο. Οι επιχειρηματίες και οι προνομιούχοι, δεν είχαν πλέον το αντίπαλο δέος και επέτειναν την εκμετάλλευση.\nΌπως λέει η Σουζάνα Κλαρκ, ο κομμουνισμός, φυσικά, είχε ελαττώματα, αλλά αυτός ήταν μια πολύ πιο δίκαιη και ενωμένη κοινωνία. Και αυτό, τώρα που οι καπιταλιστές έχουν δείξει τον αληθινό στόχο τους, να πλουτίσουν με όλα τα μέσα, για τη μεγιστοποίηση του κέρδους όσο το δυνατόν περισσότερο χωρίς να λαμβάνουν υπόψη τους εργαζομένους, τους καταναλωτές, τους πολίτες, πόσο μάλλον τα ανθρώπινα όντα όλα πάνω από τον πλανήτη ή τους φυσικούς πόρους. Αυτό γίνεται όλο και πιο σαφές.\nΊσως τελικά ο εορτασμός της 20ης επετείου από την πτώση του «Σιδηρού Παραπετάσματος» να μην είναι τίποτα περισσότερο από ένα το σημείο καμπής, για να αρχίσουν να γιορτάζουν την τελική κατάρρευση του καπιταλισμού.\nByΦιλιππος Ανθης ΗΦΑΙΣΤΟΣ στις 4:36 μ.μ.\nΕτικέτες ΣΟΒΙΤΙΚΗ ΕΝΩΣΗ\nΔιέκοψαν το Κύπελλο\nΔεν είμαι με κανένα\nΣου λέω καλά τους κάνανε\nγιατί μας τα ‘χαν πρήξει\nΚαλύτερα να λήξει\nΧτες ο υφυπουργός Αθλητισμού της κυβέρνησης προχώρησε σε μια φαινομενικά δραστική κίνηση πυγμής για την καταπολέμηση των παθογενειών του ελληνικού ποδοσφαίρου, διακόπτοντας οριστικά τη φετινή διοργάνωση του Κυπέλλου, με τη ματαίωση των αγώνων που εκκρεμούσαν για την ημιτελική φάση και του μεγάλου τελικού. Η πραγματικότητα ωστόσο απέχει αρκετά από αυτό το απλοϊκό, επιφανειακό σχήμα.\nΚαταρχάς δεν είναι ακόμα σίγουρη και οριστική η απόφαση. Μπορεί το ελληνικό ποδόσφαιρο να είναι πλήρως απαξιωμένο στα μάτια μεγάλου τμήματος της φίλαθλης κοινής γνώμης, που έχει μπουχτίσει από όσα βιώνει και βλέπει μάλλον θετικά μια τέτοια κίνηση, αλλά πρέπει να περιμένουμε να δούμε αν θα καμφθούν κι οι αντιδράσεις των άμεσα εμπλεκόμενων. Υπάρχει η δεδομένη αντίρρηση κάποιων ΠΑΕ που θεωρούν πως θίγονται τα συμφέροντά τους, οι παχυλές ρήτρες αποζημίωσης που προβλέπει το συμβόλαιο με το συνδρομητικό που έχει τα τηλεοπτικά δικαιώματα του Κυπέλλου, και φυσικά η ΕΠΟ, ως διοργανώτρια αρχή.\nΣε κάθε περίπτωση πάντως, η λογική “πονάει κεφάλι, κόψει κεφάλι” έχει περιορισμένα όρια. Κι αν υποθέσουμε πως το ψάρι βρωμάει όντως από το κεφάλι, τα μεγάλα κεφάλια του ποδοσφαίρου παραμένουν άθικτα στη θέση τους. Κι αν κόψει κανείς ένα για κάθαρση, φυτρώνουν στη θέση του άλλα δύο, όσο μένει στο απυρόβλητο η ρίζα του κακού κι η Λερναία Ύδρα του κέρδους. Κι αν το Κύπελλο θεωρείται αναξιόπιστη και χρεοκοπημένη διοργάνωση, αναρωτιέται κανείς γιατί δεν ισχύει το ίδιο για το πρωτάθλημα, όπου κάνουν κουμάντο οι ίδιοι ακριβώς πρωταγωνιστές: η ΕΠΟ, οι ΠΑΕ κι η διαιτησία.\nΣε αυτό το πλαίσιο, η συγκεκριμένη κίνηση μοιάζει με παρηγοριά στο άρρωστο ελληνικό ποδόσφαιρο, μέχρι να βγει η ψυχή του. Κι είναι μάλλον μια εντυπωσιακή δήλωση αδυναμίας να αντιμετωπιστεί ουσιαστικά το πρόβλημα, παρά επίδειξη δύναμης κι αποφασιστικότητας.\nΑδυναμία της κυβέρνησης να ελέγξει την ΕΠΟ, που έχει εξασφαλίσει το περιβόητο αυτοδιοίκητο. Το οποίο σημίανει πως οποιαδήποτε παρέμβαση της Πολιτείας στο θεάρεστο έργο της, θα επέφερε την ποδοσφαιρική εκδοχή του GRexit κι αποβολή από τους κόλπους της ΟΥΕΦΑ, που εκμεταλλεύεται τη δύναμη του προϊόντος της, για να επιβάλει τους δικούς της όρους.\nΑδυναμία να εξασφαλίσει στοιχειωδώς τη βιτρίνα του ποδοσφαίρου, την αξιοπιστία του, να διασκεδάσει τη γενική αίσθηση πως το παιχνίδι είναι στημένο, με σημαδεμένη τράπουλα και προκαθορισμένο νικητή.\nΑδυναμία να εγγυηθεί την ομαλή διεξαγωγή του τελικού του Κυπέλλου, ιδίως αν εκεί συναντιόνταν ο Ολυμπιακός κι η ΑΕΚ, μετά τον επεισοδιακό μεταξύ τους αγώνα για το πρωτάθλημα στο ΟΑΚΑ. Και να χτυπήσει γενικότερα τη βία στα γήπεδα, κόβοντας τον ομφάλιο λώρο μεταξύ οπαδικών συνδέσμων και ΠΑΕ. Εξάλλου η πάγια διαχρονική (αν κι ανομολόγητη) θέση της Πολιτείας είναι πως προτιμά να διοχετεύει στο χουλιγκανισμό την οργή και τις ανησυχίες της νεολαίας, παρά να τις βρει μπροστά της να εκδηλώνονται με πιο δημιουργικό κι επικίνδυνο για την εξουσία της τρόπο.\nΑδυναμία τέλος να εξασφαλίσει ότι ο ανελέητος πόλεμος επιχειρηματικών συμφερόντων με φόντο το ποδόσφαιρο δε θα πάρει ανεξέλεγκτες διαστάσεις, θυμίζοντας περισσότερο μαφιόζικο ξεκαθάρισμα λογαριασμών, με έντονο άρωμα υπόκοσμου.\nΕάν η ΔΦΑ ήθελε να χτυπήσει εξάλλου αυτά τα συμφέροντα, δε θα χρηματοδοτούσε τα γήπεδα των ΠΑΕ μέσα από τον προϋπολογισμό της περιφέρειας Αττικής (όπου προΐσταται η Δούρου), θα είχε καταγγείλει την παραχώρηση του ΟΠΑΠ στο Μελισσανίδη, δε θα συνδιαλεγόταν με το Μαρινάκη ή ακόμα και με τον Αλαφούζο, που χρησιμοποιούν μεταξύ άλλων τους ιδιωτικούς τους στρατούς, για να εξασφαλίσουν τηλεοπτική άδεια, δε θα συζητούσε τα σχέδια του Ιβάν Σαββίδη για τη ρωσική οικονομική διείσδυση, κοκ.\nΑπό τη στιγμή λοιπόν που καλύπτει και πριμοδοτεί τους πρωταθλητές κερδών, κερδίζει επάξια για τον εαυτό της το Κύπελλο της υποκρισίας.\nΚύπελλο, κύπελλο εμείς, κι εσύ λαέ του Ολυμπιακού, του ΠΑΟΚ, της ΑΕΚ, του Παναθηναϊκού, λαέ της Ελλάδας γενικώς, φίλαθλοι και μη, να-να-να-να…, που λέει και το γηπεδικό σύνθημα;\nΚι εσύ λαέ κυρ-Μέντιο, μπορείς να οργανωθείς, για να τους ανατρέψεις -είναι μια εναλλακτική ρίμα για το σύνθημα. Αλλιώς θα ανακαλύπτουμε κάθε χρόνο νέο πάτο σε αυτό το βαρέλι, και θα παίζουμε με τις τάπες του, περιμένοντας τα πράγματα να αλλάξουν από μόνα τους, με κάποιο μαγικό τρόπο. Ως την επόμενη κατρακύλα, για να ξαναβγούμε με το ίδιο ευχολόγιο ενάντια στη βία και τις παθογένειες του ελληνικού ποδοσφαίρου\nΑπαλλαγή από πολέμους και προσφυγιά μόνο με απαλλαγή από τον καπιταλισμό που τα γεννά\nΑποσπάσματα από ομιλία του Γ. Πρωτούλη, μέλους της ΚΕ του ΚΚΕ, σε εκδήλωση της ΚΟΒ Περάματος\nΟ Γ. Πρωτούλης στο βήμα της εκδήλωσης\nΣε εκδήλωση της ΚΟΒ Περάματος της ΤΟ Πειραιά της ΚΟ Αττικής του ΚΚΕ, με θέμα: «Ο ιμπεριαλιστικός πόλεμος, το Προσφυγικό και ο ρόλος της εργατικής τάξης», που πραγματοποιήθηκε την Κυριακή 28/2, μίλησε ο Γιάννης Πρωτούλης, μέλος της ΚΕ του ΚΚΕ.\nΗ εκδήλωση περιλάμβανε επίσης παράσταση με θέμα τη μετανάστευση από τη θεατρική ομάδα του Στεκιού Εργαζομένων και Νεολαίας Γαλατσίου, ενώ στο χώρο λειτούργησε έκθεση ντοκουμέντων και φωτογραφικού υλικού από το Αρχείο του ΚΚΕ για την ιστορική περίοδο 1870 - 1935, με τίτλο «Πρώτα βήματα, πρώτες μάχες».\nΑκολουθούν αποσπάσματα από την ομιλία του Γ. Πρωτούλη.\nΟ ιμπεριαλιστικός πόλεμος δεν είναι μια θεωρητική συζήτηση, αναλύσεις για κάποιες χώρες μακρινές. Μας αφορά άμεσα, ζούμε ήδη τις τραγικές συνέπειες, η χώρα μας γεμίζει ξεριζωμένους πρόσφυγες.\nΟι συμφωνίες της ελληνικής κυβέρνησης, όπως και των προηγούμενων, η ενεργή συμμετοχή της ελληνικής αστικής τάξης στους ιμπεριαλιστικούς σχεδιασμούς, μπλέκουν το λαό μας σε αιματηρές περιπέτειες για τα συμφέροντά τους.\nΚανένας και καμία δεν μπορεί να κοιτά με απάθεια και ησυχία να συντελείται, μπροστά στα μάτια του πλέον, αυτό το άγριο ιμπεριαλιστικό έγκλημα.\nΕίναι η ώρα που απαιτείται να βγει ο λαός στο προσκήνιο πιο μαζικά, πιο μαχητικά, πιο αποφασιστικά. Με μια φωνή εργατοϋπάλληλοι, άνεργοι, νέοι και νέες να απαιτήσουμε:\nΤώρα να απεμπλακεί η Ελλάδα από τον ιμπεριαλιστικό πόλεμο, από την εξυπηρέτηση των ιμπεριαλιστικών σφαγών και επεμβάσεων στη Συρία, στη Λιβύη, στη Βόρεια Αφρική, στο Αφγανιστάν, στο Ιράκ.\nΤώρα να κλείσει η βάση της Σούδας.\nΤώρα να σταματήσει η επέμβαση του ΝΑΤΟ στο Αιγαίο. Αυτό το ιμπεριαλιστικό έγκλημα έχει τη σφραγίδα της ΕΕ και του ΝΑΤΟ! Αυτό το συμπέρασμα δεν πρέπει να χαθεί.\nΤώρα να απαιτήσουμε να σταματήσει ο εγκλωβισμός των προσφύγων και μεταναστών. Είναι υποχρέωσή μας να σταθούμε αλληλέγγυοι με κάθε μέσο, με κάθε τρόπο.\nΤώρα απειθαρχία στη Συνθήκη Σένγκεν και τον κανονισμό του Δουβλίνου που μετατρέπουν την Ελλάδα σε αποθήκη ψυχών.\nΜια γροθιά το κεφάλαιο ενάντια στους λαούς\nΔεν υπάρχει άλλος δρόμος. Είναι μονόδρομος να σηκώσουμε κεφάλι και να παλέψουμε ενάντια στον ιμπεριαλιστικό πόλεμο και τις επεμβάσεις, για την απεμπλοκή της χώρας μας.\nΕίναι μονόδρομος να διεκδικήσουμε ανθρώπινη αξιοπρεπή ζωή για όλους, με βάση τον πλούτο που υπάρχει γύρω μας και τις δυνατότητες της εποχής μας.\nΟταν είναι να περάσουν αντιλαϊκά μέτρα πρωτοφανούς σκληρότητας σε όλη την ΕΕ είναι μια γροθιά. Οταν είναι να επιτεθούν σε λαούς είναι μια γροθιά. Ακλόνητοι όταν βομβαρδίζουν νηπιαγωγεία και νοσοκομεία, όπως στη Γιουγκοσλαβία, στο Ιράκ, στο Αφγανιστάν, στη Σομαλία χτες, στη Συρία σήμερα. Με ταχύτητα και αποτελεσματικότητα ανακεφαλαιοποιούν τις τράπεζες με δισεκατομμύρια από τις άδειες τσέπες του εργαζόμενου λαού. Με ταχύτητα και αποτελεσματικότητα «κουρεύουν» τα Ταμεία, τον ιδρώτα μιας ζωής για τις συντάξεις. Με ταχύτητα και αποτελεσματικότητα κόβουν το ρεύμα στα σπίτια του Περάματος, το νερό, τα επιδόματα ανεργίας, αναπήρων. Με ταχύτητα και αποτελεσματικότητα κηρύσσουν παράνομες τις απεργίες, κάνουν επιστράτευση στα βαπόρια, πάει ο εισαγγελέας στα αγροτικά μπλόκα, σέρνουν στα δικαστήρια αγωνιστές και τους καταδικάζουν. Με ταχύτητα και εξαιρετική οργάνωση δίνουν φοροαπαλλαγές στους εφοπλιστές, εισφοροαπαλλαγές στους βιομήχανους, δίνουν δισεκατομμύρια για ΝΑΤΟικούς εξοπλισμούς, για υποβρύχια που γέρνουν και αεροπλάνα παμπάλαια, την ίδια στιγμή που κλείνουν σχολεία και νοσοκομεία, παιδικούς σταθμούς. Με ταχύτητα και αποτελεσματικότητα διαλύουν συγκεντρώσεις εργαζομένων, αγροτών, ανέργων, νεολαίας.\nΗ μετανάστευση και η προσφυγιά ήταν το θέμα της θεατρικής παράστασης\nΚαι τώρα εμφανίζουν εικόνα κατάρρευσης μπροστά στην αντιμετώπιση ενός ανθρώπινου δράματος. Εμφανίζουν εικόνα ανημπόριας να βοηθήσουν ξεριζωμένους ανθρώπους, που οι ίδιοι ευθύνονται για τον ξεριζωμό τους, στην Ελλάδα και σε όλη την ΕΕ.\nΟ «αέρας ελευθερίας» ήταν η επιστροφή της βαρβαρότητας για τους λαούς\nΟλοι βλέπουμε τις εικόνες με τα κλειστά σύνορα, με τα συρματοπλέγματα και τους σκύλους της αστυνομίας σε χώρες όπως η Ουγγαρία, η Πολωνία, η Σλοβακία. Τα αίσχη με ναζιστές ελεύθερους να κυνηγούν ανθρώπους, να κλωτσούν εγκύους, πατεράδες με τα μωρά στην αγκαλιά να τους ρίχνουν στο έδαφος και να τους ποδοπατούν.\nΚανένας δεν πρέπει να ξεχάσει από τους παλιότερους και να το μάθει στους νεότερους ότι αυτές οι ίδιες χώρες, όταν εκεί πριν δεκαετίες οικοδομούνταν ο σοσιαλισμός ήταν χώρες ανοικτές και φιλόξενες για τους πρόσφυγες και τους ξεριζωμένους, κλειστές για τους δικτάτορες, τους βασιλιάδες, τους μεγιστάνες του πλούτου. Αυτές οι χώρες φιλοξένησαν και χιλιάδες Ελληνες κυνηγημένους μετά τον Εμφύλιο, μικρά παιδιά που είχαν χάσει τους γονείς τους. Σε όλους τους πρόσφυγες έδωσαν δουλειά με δικαιώματα και μια ανθρώπινη ζωή, όλα τους τα παιδιά μορφώθηκαν με έξοδα του κράτους, έμαθαν από το ουγγρικό, πολωνικό, τσέχικο σχολείο να γράφουν και να μιλούν καλά την ελληνική γλώσσα, τη μητρική τους γλώσσα, τα ελληνικά ήθη και έθιμα, μορφώθηκαν στα καλύτερα πανεπιστήμια.\nΟι ανατροπές στις αρχές της δεκαετίας του '90, ο «αέρας αλλαγής και ελευθερίας», με όχημα τα περιβόητα «ανθρώπινα δικαιώματα», ήταν η επιστροφή της βαρβαρότητας για τους λαούς. Αυτός είναι ο καπιταλισμός.\nΓι' αυτό και είναι υποκριτικά τα λόγια παρηγόριας, συμπάθειας ή και συγκίνησης απέναντι στο δράμα των προσφύγων όσων στηρίζουν την αστική εξουσία, τον καπιταλισμό και τις ενώσεις των καπιταλιστών όπως την ΕΕ και το ΝΑΤΟ. Είναι μεγάλη υποκρισία, αυτοί που τρομοκρατούν το λαό με διλήμματα του τύπου «τι θα γίνει αν αποδεσμευτούμε από ΕΕ και ΝΑΤΟ», να μιλούν για το προσφυγικό δράμα που το ΝΑΤΟ και η ΕΕ δημιούργησαν.\nΕπαγρύπνηση και κινητοποίηση\nΜε πάλη, διεκδίκηση και αλληλεγγύη, οργάνωση παντού να μην αφήσουμε να περάσει ο ρατσισμός και η ξενοφοβία, που είναι χρήσιμα εργαλεία για το σύστημα για να περάσει τα σχέδιά του. Γι' αυτό και τροφοδοτούν, υπόγεια και φανερά, τη ναζιστική εγκληματική οργάνωση Χρυσή Αυγή, για να παίξει ακόμα μια φορά το ρόλο της. Γι' αυτό και τους αμόλησαν ελεύθερους, σεσημασμένους μαχαιροβγάλτες, δολοφόνους για να τρομοκρατούν και να το παίζουν «επιτροπές κατοίκων» που ανησυχούν για την ασφάλεια των παιδιών. Ποιοι; Οι μαχαιροβγάλτες δολοφόνοι!\nΧρειάζεται ενημέρωση, επαγρύπνηση και κινητοποίηση. Το Προσφυγικό δεν είναι απλό ζήτημα, δεν είναι ένα φαινόμενο των ημερών που θα περάσει.\nΕίναι φαινόμενο του καπιταλισμού που έχει παρασαπίσει, κλυδωνίζεται από τις κρίσεις του, που γεννούν ξανά και ξανά πολέμους, προσφυγιά και φτώχεια. Οι ανταγωνισμοί μεταξύ των καπιταλιστικών κρατών είναι οξύτατοι, η καταλήστευση άγρια. Εκατομμύρια φεύγουν για να αποφύγουν το θάνατο και την πείνα. Ο πιο μεγάλος αριθμός των προσφύγων βρίσκεται έξω από την Ευρώπη, στην Τουρκία, στο Λίβανο, στην Ιορδανία, στην Κένυα, στο Νταρφούρ. Η Ευρώπη δέχεται πολύ μικρό αριθμό σε σχέση με τον αριθμό των προσφύγων.\nΕίναι το αποτέλεσμα του πολέμου και της ιμπεριαλιστικής επέμβασης εδώ και 20 χρόνια στο Ιράκ μετά στο Αφγανιστάν, στη Βόρεια Αφρική, τώρα στη Συρία, για την υλοποίηση του ιμπεριαλιστικού σχεδίου για τον «εκδημοκρατισμό» της «μεγάλης Μέσης Ανατολής», όλης αυτής της χρυσοφόρας από πλουτοπαραγωγικές πηγές περιοχής. Αυτό το υλοποίησαν και συνεχίζουν με διάφορες μορφές και προσχήματα, από ιμπεριαλιστικές επεμβάσεις, ως διαδηλώσεις τύπου πλατείας αγανακτισμένων. Από την ανατροπή του Σαντάμ, του Καντάφι έως σήμερα, με την προσπάθεια ανατροπής του Ασαντ στη Συρία, δεν τους πήρε ο πόνος για τη δημοκρατία και την προκοπή των λαών, αλλά για το μοίρασμα των πηγών πετρελαίου και πλούτου. Οι ίδιοι δημιούργησαν και το «Ισλαμικό Κράτος» και τους τζιχαντιστές, όπως και την «Αλ Κάιντα» παλιότερα. Σε αυτό το μακελειό συμμετείχε, από την αρχή μέχρι το τέλος, και η δική μας αιμοβόρα αστική τάξη και όλες οι κυβερνήσεις της.\nΤο ίδιο το πρόβλημα που δημιουργούν, όπως το Προσφυγικό, οι ιμπεριαλιστές έρχονται να το εκμεταλλευτούν για την προώθηση των σχεδιασμών τους, το εκμεταλλεύονται για νέα πιο φθηνή εργατική δύναμη, όπως η Γερμανία και η Σουηδία, που ανοιγοκλείνουν την κάνουλα ανάλογα με τις ανάγκες των βιομηχάνων τους. Οταν χρειάζονται χέρια για την καπιταλιστική ανάπτυξη ανοίγουν τάχα την αγκαλιά, βγάζοντας τους κοσμοπολίτες να καλωσορίζουν, όταν βλέπουν ύφεση σηκώνουν φράχτες και βγάζουν τα μαντρόσκυλα τους ναζί που έχουν στο κλουβί να γαβγίζουν στους δρόμους. Την υπηρέτηση των σχεδιασμών τους αποκαλύπτει και η τελευταία Σύνοδος του ΝΑΤΟ, που μιλά καθαρά για ιμπεριαλιστικές επεμβάσεις, με πρόσχημα την αντιμετώπιση κρίσεων όπως το Μεταναστευτικό. Γεγονός που μόνο το ΚΚΕ με ανακοίνωσή του είχε καταγγείλει.\nΚαμία στοίχιση πίσω από τους ιμπεριαλιστές\nΟι λαοί δεν έχουν κανένα συμφέρον να στοιχηθούν πίσω από τους ιμπεριαλιστές, να χύσουν το αίμα τους για το μοίρασμα των πετρελαίων, των δρόμων των αγωγών, των σφαιρών επιρροής και των εμπορικών δρόμων. Να θυμηθούμε το σύνθημα του ΚΚΕ: Οι δρόμοι του πετρελαίου είναι ματωμένοι. Από αυτήν τη βαρβαρότητα, τη βαρβαρότητα του πολέμου, τη βαρβαρότητα της προσφυγιάς, της πείνας μπορούμε να απαλλαγούμε μόνο αν απαλλαγούμε από την αστική εξουσία και τις ενώσεις των καπιταλιστών. Είναι μεγάλα τα καθήκοντα των κομμουνιστών, των αγωνιστών που συμπορεύονται με το ΚΚΕ. Είναι μεγάλα τα καθήκοντα του διεθνούς επαναστατικού κομμουνιστικού κινήματος.\nΓια να σηκωθεί το κίνημα αντίστασης στις ιμπεριαλιστικές επεμβάσεις, για τη σοσιαλιστική επανάσταση, που θα απαλλάξει τους λαούς από τον ιμπεριαλιστικό πόλεμο και την ιμπεριαλιστική ειρήνη με το πιστόλι στον κρόταφο, από την προσφυγιά και την πείνα. Αλλος δρόμος δεν υπάρχει.\nΟ δρόμος για την ανατροπή περνά από την καθημερινή πάλη\nΑποσπάσματα σχετικά με την ανάγκη κλιμάκωσης της πάλης ενάντια στο σύνολο της αντιλαϊκής πολιτικής, από ομιλία της Λ. Ράζου, μέλους του ΠΓ της ΚΕ του ΚΚΕ, στο Περιστέρι\nΓεμάτη η αίθουσα του ΚΥΒΕ όπου έγινε η συγκέντρωση\nΗ συνέχεια και κλιμάκωση της πάλης ενάντια στο σύνολο της αντιλαϊκής πολιτικής, μέσα στις σύνθετες εξελίξεις, τόσο στο εσωτερικό της χώρας όσο και διεθνώς, ήταν το θέμα της συγκέντρωσης που οργάνωσαν τη Δευτέρα 29/2 οι Κομματικές Οργανώσεις Περιστερίου της ΚΟ Αττικής του ΚΚΕ, με ομιλήτρια την Λουίζα Ράζου, μέλος του ΠΓ της ΚΕ του ΚΚΕ.\n«Συζητάμε σε μια περίοδο που ο λαός δέχεται επίθεση σε όλες τις πλευρές της ζωής του από την πολιτική της κυβέρνησης ΣΥΡΙΖΑ - ΑΝΕΛ. Αυτή την επίθεση πρέπει να συζητήσουμε πώς μπορεί το λαϊκό κίνημα, η εργατική τάξη, οι αυτοαπασχολούμενοι της πόλης και του χωριού, να την απαντήσουν και κυρίως να διαμορφώσουν προϋποθέσεις να την ανατρέψουν», τόνισε η Λ. Ράζου, χαρακτηρίζοντας ελπιδοφόρο το γεγονός ότι μέσα σε δύσκολες συνθήκες οργανώνονται μια σειρά κινητοποιήσεις, που δημιουργούν δυσκολίες στην απρόσκοπτη επέλαση της αντιλαϊκής πολιτικής.\nΣτο επίκεντρο των ερωτήσεων και της συζήτησης που ακολούθησαν μετά την εισηγητική ομιλία, βρέθηκε, μεταξύ άλλων, η δράση φασιστικών - ναζιστικών οργανώσεων στην Ευρώπη και η ανάγκη για εργατική - λαϊκή απάντηση στην προσπάθεια να καλλιεργηθεί ο ρατσισμός. Επίσης, συζήτηση έγινε γύρω από την εμπλοκή του ΝΑΤΟ στο Αιγαίο και τα επιχειρήματα με τα οποία προσπαθεί να την «ντύσει» η κυβέρνηση. Τέλος, ιδιαίτερο ήταν το ενδιαφέρον για τα συμπεράσματα από τις αγροτικές κινητοποιήσεις και την πείρα από τα βήματα συμπόρευσης της μικρομεσαίας αγροτιάς με το εργατικό κίνημα, όπως αυτή εκφράστηκε το προηγούμενο διάστημα.\nΟι ιμπεριαλιστές κυνηγούν μαζί τους λαούς και τρώνε χώρια\nΗ Λουίζα Ράζου στο βήμα της εκδήλωσης\nΣτην ομιλία της, η Λ. Ράζου υπογράμμισε την προσπάθεια των αστικών κομμάτων να σηκώσουν ψηλά τη σημαία της εθνικής συνεννόησης και της συναίνεσης και εξήγησε πως στην κατεύθυνση αυτή αξιοποιούν και την όξυνση του προσφυγικού - μεταναστευτικού προβλήματος: «Θέτουν το ζήτημα ότι έχουμε να κάνουμε με ένα "εθνικό" πρόβλημα, παριστάνουν τους έκπληκτους για τη στάση των κρατών της ΕΕ και χύνουν κροκοδείλια δάκρυα για τους κινδύνους από την απώλεια συνοχής της ΕΕ και την απομάκρυνσή της δήθεν από τις αρχές της ίδρυσής της, με αφορμή την όξυνση του προσφυγικού προβλήματος.\nΟμως, η αλήθεια είναι ότι και στο ζήτημα του Προσφυγικού αποκαλύπτονται σε όλο τους το μεγαλείο οι πραγματικές "αρχές" και οι "αξίες" αυτού του ιμπεριαλιστικού οικοδομήματος, της ΕΕ. Ποιες είναι αυτές; Η αρχή του αδυσώπητου ανταγωνισμού για το κυνήγι του καπιταλιστικού κέρδους, τόσο ανάμεσα στα κράτη της ΕΕ όσο και ανάμεσα στην ΕΕ και άλλες ισχυρές καπιταλιστικές οικονομίες σε διεθνές επίπεδο. Η όξυνση των αντιθέσεων αυτών μεταξύ των κρατών - μελών για τη διαχείριση του προσφυγικού - μεταναστευτικού προβλήματος οφείλεται στην ανισομετρία που χαρακτηρίζει τις οικονομίες των κρατών - μελών, την υπεράσπιση των ιδιαίτερων συμφερόντων των αστικών τους τάξεων.\nΚι από αυτή την πλευρά, επιβεβαιώνεται η εκτίμηση που έχει κάνει το ΚΚΕ ότι δεν είναι τίποτε περισσότερο από μια συμμαχία λύκων, μια συμμαχία που κυνηγούν μαζί τα δικαιώματα των λαών και τρώνε χωριστά, υπερασπιζόμενοι ο καθένας τον εαυτό του, τους δικούς του μονοπωλιακούς ομίλους. Η ΕΕ των 120 εκατομμυρίων φτωχών και των 25 εκατομμυρίων περίπου ανέργων δεν πρόκειται να γίνει ποτέ περιοχή φιλική για τους πρόσφυγες και τους μετανάστες. Θα είναι πάντα μια περιοχή που θα τους χρησιμοποιεί κι αυτούς σαν φτηνό εργατικό δυναμικό, σύμφωνα με τις ανάγκες του κεφαλαίου, αφού πρώτα και κύρια είναι ιμπεριαλιστικός οργανισμός που εκμεταλλεύεται την ίδια την εργατική τάξη των χωρών - μελών της ΕΕ».\nΟσον αφορά τους λόγους για τους οποίους το ΚΚΕ αποδίδει μεγάλη σημασία στο Προσφυγικό, εξήγησε τα ακόλουθα: «Δίνουμε τόσο βάρος στο ζήτημα του Προσφυγικού και στην εξέλιξή του, διότι το Κόμμα μας εκτιμά ότι στη θέση των Σύρων, των Ιρακινών, των Αφγανών, αύριο μπορεί να βρεθεί ποιος ξέρει ποιος άλλος λαός, κάτω από την κλιμάκωση του ιμπεριαλιστικού πολέμου. Και έχει ιδιαίτερη σημασία η προετοιμασία της εργατικής τάξης, του λαού μας, που πρέπει να επαγρυπνεί μπροστά στις εξελίξεις, πρέπει να είναι έτοιμος να αντισταθεί, να μην ανεχτεί και να μη συμμετέχει στο ματοκύλισμα των λαών της περιοχής για τα συμφέροντα των μονοπωλίων, για τα πετρέλαιά τους, για τους δρόμους και τους αγωγούς του φυσικού αερίου και των άλλων πλουτοπαραγωγικών πηγών. Να μη δεχτεί τα παιδιά του, τα εργατόπαιδα, τα αγροτόπαιδα, να χύσουν το αίμα τους για τα συμφέροντα της αστικής τάξης, με όποιο "εθνικό" περιεχόμενο και "πατριωτικό" στόχο κι αν τα ντύσει.\nΗ υπεράσπιση των κυριαρχικών δικαιωμάτων της χώρας μας από τη σκοπιά των λαϊκών συμφερόντων προϋποθέτει η εργατική τάξη να καταφέρει διπλή εργατική νίκη, που θα την απαλλάξει αυτή και τους συμμάχους της από κάθε μορφής ιμπεριαλιστική καταπίεση, εκμετάλλευση και εξάρτηση, μέσα κι έξω από τα σύνορα της χώρας. Αυτός είναι ο πραγματικός εργατικός πατριωτισμός που υποστηρίζει το ΚΚΕ. Και πρέπει τώρα μέσα στο λαό να ανοίξει αυτή η συζήτηση, γιατί συνδέεται με την καθημερινότητα που ζούμε. Μια αστική τάξη, όπως είναι και η αστική τάξη της Ελλάδας, που σχεδιάζει και θέλει να παίξει ρόλο στην περιοχή, να πάρει μερίδιο από τη λεία, πριν και πρώτα απ' όλα πρέπει να έχει υποτάξει τον εσωτερικό εχθρό, δηλαδή πρέπει να έχει κλείσει το στόμα στις διεκδικήσεις της εργατικής τάξης, των λαϊκών στρωμάτων, να τους υποτάξει».\nΠρόταση πάλης και όχι ανάθεσης\nΑναφερόμενη στην πρόταση του ΚΚΕ, τόνισε πως η εργατική - λαϊκή εξουσία μπορεί να προφυλάξει το λαό από τους σχεδιασμούς του κεφαλαίου, ενώ επισήμανε πως η συγκρότηση της λαϊκής συμμαχίας με στόχο την ανατροπή του συστήματος της εκμετάλλευσης χτίζεται στην καθημερινή πάλη: «Οι προϋποθέσεις για μια τέτοια ελπιδοφόρα προοπτική χτίζονται κάθε μέρα. Χτίζονται σήμερα, με την πρωτοπόρα συμβολή των κομμουνιστών και άλλων αγωνιστών σε όλα τα μέτωπα για να οργανωθεί η αντίσταση και η αντεπίθεση των εργατών, των ανθρώπων του μόχθου. Κρίνεται στην οργάνωση της πάλης ενάντια στο Ασφαλιστικό - λαιμητόμο, ενάντια στην περαιτέρω καρατόμηση των εργασιακών δικαιωμάτων, τη φορολεηλασία του λαϊκού εισοδήματος, την επιδείνωση της Υγείας και της Πρόνοιας, των μορφωτικών δικαιωμάτων της νεολαίας. Είναι μια σύνθετη πάλη σε πολλά μέτωπα, που πρέπει να ενοποιούνται σε ένα μεγάλο λαϊκό ποτάμι που θα διαμορφώνει όρους αμφισβήτησης της σημερινής κατάστασης και ταυτόχρονα τέτοιους όρους ώστε η λαϊκή αγανάκτηση και δυσαρέσκεια να χειραφετηθεί από πλαστά διλήμματα και ψεύτικες διαχωριστικές γραμμές, που εγκλωβίστηκε τα προηγούμενα χρόνια, και να σημαδέψει τον πραγματικό αντίπαλο, δηλαδή το κεφάλαιο και την εξουσία του.\nΟ δρόμος της λαϊκής συσπείρωσης και πάλης, της οικοδόμησης της λαϊκής συμμαχίας, είναι επίκαιρος, ρεαλιστικός και απόλυτα εφαρμόσιμος από τη στιγμή που θα υιοθετηθεί από την πλατιά πλειοψηφία του λαού σαν πρόταση πάλης και όχι σαν πρόταση ανάθεσης στο ΚΚΕ για να την υλοποιήσει. Η πρόταση του ΚΚΕ υποχρεωτικά περιλαμβάνει την ενεργητική συμμετοχή του λαού μας, της πλειοψηφίας του λαού, στο εργατικό - λαϊκό κίνημα, στην ενίσχυση των φορέων του. Θέλει το λαό μάχιμο, στο δρόμο και στον τόπο δουλειάς.\nΣε αυτή την κατεύθυνση, το ΚΚΕ θα καταθέσει όλες του τις δυνάμεις για να οργανωθεί ένας νέος, πιο δυνατός, πιο μαζικός γύρος εργατικής - λαϊκής αντεπίθεσης, μπροστά στα μέτρα που ετοιμάζεται η κυβέρνηση να φέρει. Το Ασφαλιστικό είναι μπροστά, το Εργασιακό είναι μπροστά, ο φορολογικός νόμος είναι μπροστά, ο συνδικαλιστικός νόμος είναι μπροστά, όπου θα επιχειρήσουν να διαμορφώσουν όρους σιγής νεκροταφείου για τις ριζοσπαστικές, ταξικές φωνές μέσα στους χώρους δουλειάς. Αρα, απαιτείται να δουλέψουμε με όλη την ικμάδα των δυνάμεών μας, για να είναι η 48ωρη απεργία που θα προκηρυχθεί τις επόμενες μέρες, εφόσον επιχειρήσει η κυβέρνηση να φέρει στη Βουλή την αντιλαϊκή της πολιτική και να την κάνει νόμο, ένα πραγματικό βήμα κλιμάκωσης της εργατικής - λαϊκής αντεπίθεσης».\n▼ Μαρ 04 (10)\nΤο υπόμνημα με τις θέσεις του ΚΚΕ για το Προσφυγικ...\n«Καταπιεστικό και γκρι; Όχι, μεγαλώνοντας κατά τη ...\nΑπαλλαγή από πολέμους και προσφυγιά μόνο με απαλλα...\nΟ δρόμος για την ανατροπή περνά από την καθημερινή...\nΑνακήρυξαν την Ελλάδα χώρα εγκλωβισμού προσφύγων


Συρία πόλεμος: Πατέρας μαθαίνει στην κόρη του να γελά με τις βόμβες που πέφτουν [vid] - OlaDeka\nΑρχική » Κοινωνία » Συρία πόλεμος: Πατέρας μαθαίνει στην κόρη του να γελά με τις βόμβες που πέφτουν [vid]\n18 Φεβρουαρίου 2020 18 Φεβρουαρίου 2020 Mr. Blog Κοινωνία,Κόσμος\nΣυρία πόλεμος: Σε μια παραλλαγή του σεναρίου του κινηματογραφικού αριστουργήματος του Ρομπέρτο Μπενίνι «Η ζωή είναι ωραία», παραπέμπει η προσπάθεια ενός άνδρα στη Συρία, να μετατρέψει τη φρίκη του πολέμου σε παιχνίδι, προκειμένου να προστατεύσει την τρίχρονη κόρη του. Σε ένα άκρως συγκινητικό βίντεο που δημοσίευσε στα social media, ο Αμπντουλάχ Μοχάμαντ ρωτά τη μικρή Σέλβα: «Είναι αεροπλάνο ή βόμβα;». Και το κοριτσάκι απαντά: «Βόμβα και όταν πέσει θα γελάσουμε». Η μικρή, μάλιστα, ξεκαρδίζεται στα γέλια μόλις ακούγεται η έκρηξη.\nΤο βίντεο συγκέντρωσε πληθώρα θετικών σχολίων στα social media και πολλοί συγκρίνουν αυτή την κατάσταση με την ταινία La vita è bella («Η ζωή είναι ωραία»), όπου ένας πατέρας έχει μετατρέψει σε παιχνίδι τη φρίκη της διαβίωσης σε στρατόπεδο συγκέντρωσης, για χάρη του γιου του. Κατά τη διάρκεια του Δευτέρου Παγκοσμίου Πολέμου, οι ναζί στέλνουν σε στρατόπεδο συγκέντρωσης τον πρωταγωνιστή της ταινίας, τον Γκουίντο (Ρομπέρτο Μπενίνι), έναν Ιταλό εβραϊκής καταγωγής, μαζί με τον γιο του και τη γυναίκα του.\nΣτο στρατόπεδο, ο Γκουίντο κρύβει το γιο του από τους Ναζί φύλακες, του δίνει κρυφά φαγητό και προσπαθεί να τον κάνει να μην καταλάβει τι πραγματικά συμβαίνει. Έτσι, τον πείθει ότι το στρατόπεδο είναι απλά ένα παιχνίδι, στο οποίο ο παίκτης που θα καταφέρει να μαζέψει 1.000 πόντους θα κερδίσει ένα τανκ. Του λέει αν κλάψει, παραπονεθεί, ζητήσει τη μαμά του ή πει ότι πεινάει θα χάσει. Παρά το γεγονός ότι είναι περιτριγυρισμένος από μιζέρια, αρρώστια και θάνατο, ο μικρός δεν αμφιβάλλει καθόλου για τα λεγόμενα του πατέρα του, χάρη στην πειστική του ερμηνεία και τη δική του αθωότητα. Το μικρό παιδί καταφέρνει να επιζήσει και νομίζει ότι νίκησε το παιχνίδι όταν ένα αμερικανικό τανκ φτάνει και απελευθερώνει το στρατόπεδο. Βρίσκει τη μητέρα του, μη γνωρίζοντας ότι ο πατέρας του έχει πεθάνει. Χρόνια αργότερα, συνειδητοποιεί τη θυσία του πατέρα του, που του έσωσε τη ζωή.\nΒΟΜΒΑ ΚΟΡΙΤΣΑΚΙ ΠΑΙΔΙ ΠΑΤΕΡΑΣ ΠΟΛΕΜΟΣ ΣΥΡΙΑ


Εργασία: Νέες εργασίες Λαμία - Δεκέμβρης 2021 (Tώρα πρόσληψη!) - Jooble\nΕργασία Νέες εργασίες Λαμία\n...Ασφαλιστικής Εταιρίας της χώρας μας. Στόχος μας Η δημιουργία νέων στελεχών, μέσα από το πρόγραμμα ανάπτυξης και εκπαίδευσης της ΕΘΝΙΚΗΣ... ..., μπόνους παραγωγικότητας) ~Κορυφαίο επίπεδο περιβάλλοντος εργασίας με ελαστικό ωράριο και μεθόδους επιτυχίας ~Ομαδική ασφάλιση, συμμετοχή...\n...Παροχές • Πλήρες πακέτο αποδοχών με ασφαλιστική κάλυψη • Εργασία από απόσταση • Σύγχρονο και ευχάριστο περιβάλλον εργασίας • Συνεχής εκπαίδευση • Προοπτικές εξέλιξης Για την υποβολή του βιογραφικού σας σημειώματος πατήστε εδώ: Μετά...\n...όλα αυτά μπορούν να γίνουν ακόμα καλύτερα και πάντα έρχεσαι με νέες προτάσεις! Ξέρουμε ότι η εμπειρία των πελατών μας είναι μοναδική... ...την ομάδα. Όχι μόνο οργανώνεις την ομάδας στις καθημερινές της εργασίες αλλά φροντίζεις να λειτουργεί πάντα ενωμένη. Χρηματοοικονομικοί...\nΝέες εργασίες Λαμία\nΒριλήσσια νέες εργασίες\nΒόρειο Αιγαίο νέες εργασίες\nΉπειρος νέες εργασίες\nΖάκυνθος νέες εργασίες\nΣπάτα νέες εργασίες\nσύμβουλος απασχόλησης Λαμία


Catfish Season 9 Ημερομηνία κυκλοφορίας, MTV Hosts, Νέα σεζόν 2020 - Νέα\nΠότε θα κυκλοφορήσει το Catfish Season 9;\nΆτομα με ψεύτικη παρουσία σε διαδικτυακά κανάλια άρχισαν να ονομάζονται επίσημα «γατόψαρα», χάρη σε ένα εξαιρετικά δημοφιλές ντοκιμαντέρ, «Catfish», το οποίο έκανε πρεμιέρα το 2010. Πρωταγωνιστεί ο Nev Schulman, ο οποίος στη συνέχεια προχώρησε να φιλοξενήσει την τηλεοπτική του προσαρμογή: «Catfish: Η τηλεοπτική εκπομπή στο MTV. Με ιστορίες εξαπάτησης που προκαλούνται από την ικανότητα κάποιου να κρύβεται πίσω από το πέπλο των κοινωνικών μέσων μαζικής ενημέρωσης - με το πρόσχημα ενός εντελώς διαφορετικού προσώπου - το 'Catfish' είναι μια συναρπαστική, εντυπωσιακή σειρά πραγματικότητας. Οκτώ σεζόν και μετράει, εδώ είναι που η σεζόν 9 του «Γατόψαρο» θα προσγειωθεί στις οθόνες της τηλεόρασης\nΗμερομηνία κυκλοφορίας 9ης Σεζόν Γατόψαρο:\nΤο «Catfish» Season 8 έκανε πρεμιέρα στις 8 Ιανουαρίου 2020 MTV . Κυκλοφόρησε το 10ο επεισόδιο του στις 11 Μαρτίου 2020. Από τότε, οι οπαδοί ήταν περίεργοι να μάθουν αν η όγδοη εκδρομή της εκπομπής είχε ήδη τελειώσει. Σε τελική ανάλυση, αυτή ήταν μια από τις πιο σύντομες διαδρομές που είχε δει ποτέ η σειρά - με την προηγούμενη σεζόν να περιλαμβάνει ένα επιβλητικό 40 επεισόδια.\nΑλλά ας επιβεβαιώσουμε ότι η όγδοη έκδοση όντως έληξε μετά από μια σύντομη πορεία. Και η πανδημία COVID-19 του 2020 έπαιξε μεγάλο ρόλο εδώ. Μπορείτε να δείτε αυτό το επίσημο tweet από την εκπομπή που επιβεβαιώνει την αξίωσή μας.\nΠες το μαζί μου: Whatafinale\nΜε την επιστροφή ενός από τους πιο διαβόητους #Λυκόψαρο επαναλάβετε τους παραβάτες που έχουμε δει ποτέ, τα πράγματα πήγαν από το κακό στο χειρότερο όταν ανακαλύψαμε ότι η Ashley δεν είχε αλλάξει τους τρόπους της… καθόλου. https://t.co/Tzfjv5RL44\n- Γατόψαρο (@CatfishMTV) 12 Μαρτίου 2020\nΕρχόμενοι στην κατάσταση ανανέωσής του, εδώ είναι τα καλά νέα! Σχεδόν αμέσως μετά το τέλος της σεζόν 8, η MTV ανανέωσε το σόου για την ένατη έκδοση. Αλλά οι δημιουργοί έπρεπε να τροποποιήσουν τη μορφή λόγω της συνεχιζόμενης πανδημίας. Η σεζόν 9 είναι η πρώτη σχεδόν γυρισμένη δόση από τη σειρά. Και θα καλύψει τις τηλεοπτικές οθόνες νωρίτερα από το αναμενόμενο. Η σεζόν «Γατόψαρο» 9 θα κάνει πρεμιέρα5 Αυγούστου 2020, στις 8 μ.μ. ET!\nHosts σεζόν σεζόν 9\nΑπό την ίδρυσή του, το 'Catfish' φιλοξενείται από τον Nev Schulman και θα επιστρέψει και στην ένατη έκδοση. Μιλώντας για τη νέα σεζόν, Schulman είπε: «Το σπίτι μου τους τελευταίους μήνες μου έδωσε μια νέα εκτίμηση για τη σημασία της σωματικής εμπειρίας και της ανθρώπινης επαφής. Ποτέ δεν κατάλαβα πόσο οι αλληλεπιδράσεις μου με τους ανθρώπους και τα ταξίδια τόσο σε τοπικό όσο και σε όλη τη χώρα ήταν εγγενή στην αίσθηση του εαυτού μου. Έχω συνειδητοποιήσει, όπως πολλοί από εμάς, ότι όταν είστε απομονωμένοι από τους άλλους, οποιαδήποτε μορφή ανθρώπινης επαφής και επικοινωνίας μπορεί να έχει μεγάλη σημασία. Έχει χρησιμεύσει για την περαιτέρω κατανόηση και εκτίμηση των σχέσεων που αποκαλύπτουμε στην εκπομπή και εμβαθύνει την ίντριγκα κάθε επεισοδίου. '\nΣτη σεζόν 8, ενώθηκε με τον Kamie Crawford, ο οποίος αντικατέστησε τον Max Joseph (συν-οικοδεσπότης του Nev μέχρι τη σεζόν 7). Η Κάμι επιβεβαιώνεται επίσης ότι θα επιστρέψει στην σεζόν 9. Φυσικά, μαζί με τους οικοδεσπότες, συναντάμε μια σειρά από συμμετέχοντες, οι οποίοι φτάνουν στον Νεβ και τον Κάμι, ζητώντας βοήθεια στις διαδικτυακές τους σχέσεις. Τα επιλεγμένα άτομα είναι συνήθως θύματα που έχουν αναπτύξει μια συναισθηματική προσκόλληση σε ανθρώπους στον εικονικό κόσμο, χωρίς να τους έχουν γνωρίσει ποτέ αυτοπροσώπως. Στη συνέχεια, ο Nev και ο Kamie τους καθοδηγούν να ανακαλύψουν εάν οι επαφές τους στα μέσα κοινωνικής δικτύωσης είναι «πραγματικές» ή «ψεύτικες».\nΔείτε το τρέιλερ για τη σεζόν 9 παρακάτω:\nόπου γυρίστηκε η αγάπη κάτω από το ουράνιο τόξο


Διαφορές Ορθοδοξίας & ετεροδοξίας. Μέρος 23ο\n46. Έχει εξωτερική αφορμή για την πτώση του ο Αδάμ; Ο Αδάμ αμάρτησε αυτόβουλα. Παρήκουσε ελεύθερα την εντολή του Θεού. Δεν έκανε καλή χρήση της λογικής του ελευθερίας, που ήταν στοιχείο καθοριστικό της πνευματικής του φύσεως. Φυσικά εμείς αυτό δεν μπορούμε εύκολα να το κατανοήσουμε. Πώς δηλαδή, μια ελευθερία που δεν είχε ροπή προς το κακό, τουναντίον μάλιστα φερόταν απρόσκοπτα προς το αγαθό, περιβαλλόμενη από τη χάρη του Θεού, ξαφνικά αθετεί την εντολή και απομακρύνεται από την πηγή της ζωής, της χαράς και της ευδαιμονίας της. Βέβαια, στοιχείο της ελευθερίας είναι η δυνατότητα της απόκλισης. Αλλιώτικα δεν θα είχε νόημα.…


Y magazine: Ο θάνατος σου πάει πολύ\nΔεν έχω απαίτηση να έχετε διαβάσει σχετική βιβλιογραφία περί "τρομοκρατίας" συγγραφέων όπως ο Ιωακείμογλου ή ο Γρίβας ή άρθρα του Sbancor και αρκετών ακόμα. Αν και θα έπρεπε εσείς να έχετε αυτού του είδος την απαίτηση από τον εαυτό σας.\nΘέλετε να μιλήσουμε για αεροναυπηγική? Δε γίνεται! Δεν έχω ιδέα περί αεροναυπηγικής. Ξέρω μόνο όσα μου έχουν σερβίρει οι τηλεοράσεις, οι εφημερίδες και τα περιοδικά!\nΜπράβο τα παιδιά μου, το πιάσατε το υπονοούμενο.\nΝα υποθέσω τουλάχιστον ότι ξέρετε τι σημαίνει τρομοκρατία?\nΚάντε μια ερώτηση στον εαυτό σας. Σε όλη τη διάρκεια της ζωής σας, ποιοι, πόσες φορές, πόσοι είναι αυτοί που σας τρομοκράτησαν?\nΑυτοί που βάζουν βόμβες είναι οι εχθροί σας ή αυτοί με τις γραβάτες που τους δίνουν τις βόμβες να τις τοποθετήσουν?\nΜια από τις αγαπημένες ασχολίες των ανθρώπων είναι να βάζει ταμπέλες. Του είναι πιο βολικό για λόγους δικής του ανασφάλειας.\nΠρέπει να έχεις έναν εχθρό. Γρήγορα και βιαστικά. Βιαστικές κρίσεις=βιαστικά συμπεράσματα.\nΠροσωπικά είμαι-και το έχω γράψει εκατό φορές-κατά της τρομοκρατίας. Της οποιαδήποτε, όμως τρομοκρατίας, κρατικής και παρακρατικής.\nΗ κρατική είναι συγκαλυμμένη, εκδηλώνεται έμμεσα ( νόμοι, παραδοσιακές αξίες, κοινωνικές φοβίες) υποχθόνια, ντυμένη με όμορφα λόγια, καλές προθέσεις και φανταστικούς εχθρούς.\nΗ δεύτερη εκδηλώνεται με βία.\nΜια απλή ανάγνωση της ιστορίας, όχι απαραίτητα όλων των των χιλιετιών, αρκεί μόνο της Ελλάδος τα τελευταία εκατό χρόνια, θα σας διαφωτίσει.\nΚάποιοι που στην εποχή τους βαφτίζονταν "τρομοκράτες" σήμερα είναι λαϊκοί ήρωες. Ισχύει και το ανάποδο.\nΟπότε, τι ισχύει?\nΑυτό που θέλετε εσείς.\nΓια μένα προσωπικά, ο άνθρωπος μετράει πάνω απ' όλα. Εφόσον όμως σέβεται τον συνάνθρωπο. Δεν έχω κανέναν ενδοιασμό να μπω μπροστά σε μιά πέτρα ή σε μια σφαίρα για να σώσω κάποιον που αξίζει να σωθεί. Δεν έχω , επίσης κανέναν ενδοιασμό να πετάξω μια πέτρα ή μια σφαίρα σε κάποιον που δεν αξίζει να ζει.\nΠοιος θα το κρίνει? Υπάρχει σωστή κρίση σε αυτά?\nΕλάτε, παραδεχτείτε το και μη κάνετε τους ψευτοανθρωπιστές και τις μυξοπαρθένες.\nΟ Χίτλερ δεν άξιζε να δολοφονηθεί? ο Γκαίμπελς? Ο Στάλιν? Ο Μαο? Ο Παπαδόπουλος?\nΜήπως πιστεύετε ότι δεν υπάρχουν ακόμα εκατοντάδες αφανείς Σκατάνθρωποι που ο κόσμος αν όχι καλύτερος, τουλάχιστον δε θα χειροτέρευε από τη συνέχιση της παρουσίας τους?\nΑν κάποιος λυμαίνεται κρατική περιουσία και συνεχίζει ατιμώρητος να παρασιτεί, με αποτέλεσμα πχ να μην υπάρχουν χρήματα για ασθενοφόρα ( λαϊκίστικο παράδειγμα) και πεθαίνει ο κόσμος δε θα πρέπει να τιμωρηθεί κάποιος? Ποιος? Μα αν δεν υπήρχαν και άλλοι σαν και αυτόν για να τον καλύπτουν θα το ξέρατε.\nΒέβαια και τώρα μπορούμε να το μάθουμε αλλά η ευθύνη είναι τόσο μοιρασμένη και απλωμένη (τεχνική του συστήματος) που κανένας δεν μπορεί να κατηγορηθεί ΑΜΕΣΑ για εγκληματική ενέργεια.\nΕκατοντάδες τα παραδείγματα, ελάχιστα βγαίνουν στη φόρα.\nΡικομέξ? Σάμινα? Κούνεβα?\nΓια εμένα τέτοιοι άνθρωποι ΔΕΝ πρέπει να ζουν ανάμεσά μας και αφού δεν τους βάζει κάποιος στη φυλακή(γιατί άραγε?) αλλά από πάνω ΠΡΟΚΛΗΤΙΚΑ τους υπερασπίζονται μη περιμένουν τίποτα άλλο από την οργή του κόσμου.\nΚάποιοι οργίζονται παραπάνω από τους άλλους. Σε κάποιους αυτή η οργή εκδηλώνεται βίαια.\nΚάποιοι περιμένουν το έναυσμα. Το είδατε το Δεκέμβριο.\nΑς φροντίσουν να μη μας εξοργίζουν. Το Δεκέμβρη εγώ, έβριζα αυτούς που φορώντας κουκούλες τα σπάσανε Όποιος είναι μάγκας πάει στα σπίτια των υπουργών. Ούτε καν στα υπουργεία.\nΤις πορείες τις βλέπουν και γελάνε οι αφέντες. Στο χωριό σας δεν ξέρετε τη παροιμία ότι και ο άγιος φοβέρα θέλει?\nΣτο χωριό σας μάλλον δε ξέρετε ότι "για να ζυμώσεις μια περιουσία, πρέπει να κάνεις αλεύρι τους γύρω σου". Υπάρχουν πολλοί περισσότεροι ένοχοι από όσους φαντάζεσται\nΟι τρομοκράτες ( όσοι δεν είναι παρακλάδι του κράτους και δε λαμβάνουν οδηγίες από την εξουσία που ελέγχει τη κυβέρνηση) απλά θα πρέπει να βελτιώσουν τα ποιοτικά χαρακτηριστικά τους\nΟι αληθινοί τρομοκράτες να ξέρετε τρομοκρατούν αυτούς που τρομοκρατούν ΕΣΑΣ.\nΚαι δε βλέπω να υπάρχουν τέτοιοι στη χώρα μας.\nΕγώ ό,τι είχα να πω το έγραψα εδώ και καιρό. Εχθές έγραψα δυο λέξεις. Σήμερα παρασύρθηκα, ενώ δεν ήθελα να αναφερθώ σε αυτό το θέμα. Είμαι ακόμα αδύναμος.\nΘα το "ξαναπιάσω" όταν ο θόρυβος θα καταλαγιάσει. Καλό θα σας κάνει αυτές τις μέρες να μη μιλάτε και να ακούτε.\n'Ολοι οι όψιμοι ΥΠΕΡ ή ΚΑΤΑ της τρομοκρατίας θα έχουν και από μία ( από αυτή που είχε πει ο Κλιντ Ηστγουντ)


Motorola RAZR 2019: Press images δύο βδομάδες πριν την επίσημη παρουσίαση\nΠέμπτη, 31/10/2019 · Γιώργος Ανδρονικίδης Android featured Motorola\nΤο 2019 είναι η χρονιά που τα foldable smartphone έχουν προσελκύσει τα μάτια όλου του κόσμου. Η Motorola ετοιμάζει και αυτή την δική της πρόταση και ενόψει της κυκλοφορίας του RAZR 2019, στις 13 Νοεμβρίου, κυκλοφόρησαν μερικά press images τα οποία αποκαλύπτουν τον σχεδιασμό του smartphone.\nΟι φωτογραφίες δημοσιεύθηκαν αρχικά στο Mobielkopen, δεν μπορούμε να πούμε με βεβαιότητα από που προέρχονται, θα μπορούσαν όμως να έχουν ανακτηθεί από μία σελίδα καταχώρησης. Όπως γνωρίζαμε ήδη εδώ και αρκετό καιρό, το smartphone θα έχει clamshell like σχεδιασμό και θα διπλώνει κάθετα σε αντίθεση με τα Galaxy Fold και Mate X τα οποία διπλώνουν οριζόντια.\nΤο RAZR 2019, της Motorola έχει μία οθόνη στο εσωτερικό η οποία διπλώνει και μία οθόνη στο εξωτερικό μέρος. Αυτή η δεύτερη οθόνη, πιθανόν να έχει ανάλυση 600 x 800 pixels ενώ η κύρια οθόνη εσωτερικά θα είναι 6.2 ίντσες τύπου OLED. Στο πάνω μέρος της οθόνης, η Motorola έχει βάλει τα φυσικά πλήκτρα, τα οποία θα αναλάβουν την αυξομείωση της έντασης του ήχου και το ξεκλείδωμα της συσκευής.\nΠαρόλο που το νέο smartphone της Motorola είναι foldable δεν ενστερνίζεται τα high-end flagship χαρακτηριστικά που έχουν τα foldable smartphone των Samsung και Huawei. Πιο συγκεκριμένα, το RAZR 2019 αναμένεται να ενσωματώνει τον Snapdragon 710, σε συνδυασμό με 4 ή 6GB μνήμη RAM και αποθηκευτικό χώρο 128 ή 256GB. Τέλος, η μπαταρία θα έχει χωρητικότητα 2730mAh.\nΑν πω οτι για καποιο λογο μου αρεσει , θα με πειτε ανωμαλο ;\nΚουκλί είναι… Και για εμάς τους 35ριδες είναι και ρομαντικό… είχα razr στον στρατό το 2006 χαχαχαχα\nΚαι μένα μου αρέσει πολύ! To πρώτο RAZR κυκλοφόρησε το 2004! https://techblog.gr/techtv/motorola-razr-v3-retro-hands-on-video-apo-to-techblog/\nΌχι βρε συ, φοβερό είναι. Ακόμη έχω το original.\nΠαιδιά καλησπέρα, ναι είναι πολύ όμορφο (υποκειμενικό είναι αυτό βέβαια), αλλά για εμάς που είχαμε όπως γράφει και ο φίλος πιο πάνω είναι κάτι σαν ταξίδι στον χρόνο. Ταξίδι στον χρόνο είναι και αυτό που έγραψε κι ο Κώστας και με το videάκι του 🙂😄\nΠαρεμπιπτόντως ήταν και καλή συσκευή – σκυλί, μακάρι και το νέο να είναι έτσι μαζί με τα νέα του καλούδια.


Τα 10 καλύτερα ξενοδοχεία κοντά σε: Arklow Golf Links\nΤα καλύτερα ξενοδοχεία κοντά σε: Arklow Golf Links\nArklow Golf Links: Διαβάστε κριτικές\nΣε οποιαδήποτε απόσταση από: Arklow Golf Links\nΦίλτροΣε οποιαδήποτε απόσταση από: Arklow Golf Links\n1,0 χλμ. από Arklow Golf Links\n1,6 χλμ. από Arklow Golf Links\n7,4 χλμ. από Arklow Golf Links\n13,4 χλμ. από Arklow Golf Links\n15,3 χλμ. από Arklow Golf Links\n15,8 χλμ. από Arklow Golf Links\n15,9 χλμ. από Arklow Golf Links\n16,7 χλμ. από Arklow Golf Links\n22,4 χλμ. από Arklow Golf Links\n23,7 χλμ. από Arklow Golf Links\n27,4 χλμ. από Arklow Golf Links\n33,8 χλμ. από Arklow Golf Links\n34,0 χλμ. από Arklow Golf Links\n39,0 χλμ. από Arklow Golf Links\n39,3 χλμ. από Arklow Golf Links\n42,4 χλμ. από Arklow Golf Links\n43,0 χλμ. από Arklow Golf Links\n44,2 χλμ. από Arklow Golf Links\n44,3 χλμ. από Arklow Golf Links\n44,7 χλμ. από Arklow Golf Links\n45,8 χλμ. από Arklow Golf Links\n46,1 χλμ. από Arklow Golf Links\n46,4 χλμ. από Arklow Golf Links\n48,8 χλμ. από Arklow Golf Links\n52,7 χλμ. από Arklow Golf Links\n52,8 χλμ. από Arklow Golf Links


Social distancing και συναλλαγές με κάρτες | insurancemarket Blog\nSocial distancing και συναλλαγές με κάρτες\n30 Μαρτίου, 2020 ΧΡΗΜΑ, Χρήσιμα Νέα\nΤα τελευταία χρόνια και κυρίως μετά την επιβολή των capital controls παρατηρείται σημαντική αύξηση της χρήσης πιστωτικών, χρεωστικών και προπληρωμένων καρτών για τις καθημερινές μας συναλλαγές.\nΘα έχεις δει κι εσύ ότι έχουν αλλάξει οι συνήθειές σου και χρησιμοποιείς πιο εύκολα τις κάρτες και γενικότερα τις ηλεκτρονικές συναλλαγές.\nΣύμφωνα με τις εκτιμήσεις της αγοράς πάνω από το 30% της συνολικής λιανικής κατανάλωσης στην Ελλάδα διενεργείται μέσω πληρωμών με κάρτες. Έρευνες δείχνουν ότι οι Έλληνες καταναλωτές κάνουν χρήση των καρτών ακόμη και για αγορές αξίας μικρότερης των 2 ευρώ. Περίπου 3 στις 10 συναλλαγές είναι αξίας έως και 10 ευρώ, ενώ 2 στις 10 είναι κάτω των 5 ευρώ.\nΕιδικότερα σήμερα, η εξάπλωση της επιδημίας κοροναϊού, τα αυστηρά μέτρα περιορισμού και το social distancing εξαιτίας του φόβου για κάθε είδους επαφές, κάνουν ακόμη πιο χρήσιμες τις κάρτες και περισσότερο αυτές που υποστηρίζονται από την τεχνολογία ανέπαφων (contactless) συναλλαγών.\nΘα πρέπει, επίσης, να γνωρίζεις ότι για το 2020 και με βάση τα όσα ισχύουν σήμερα – και αν κάτι δεν αλλάξει λόγων κορανοϊού – όλοι οι πολίτες θα πρέπει να κάνουν δαπάνες ίσες με το 30% του εισοδήματός τους μέσω ηλεκτρονικών μέσων πληρωμής.\nΣε αντίθετη περίπτωση θα πληρώνουν πέναλτι 22% για το ποσό που δεν συγκέντρωσαν με ηλεκτρονικές συναλλαγές.\nΔιάβασε με προσοχή τι πρέπει να προσέχεις στις συναλλαγές με κάρτες:\nΑνέπαφες συναλλαγές 💳\nΑπό την Δευτέρα 30/3 αυξάνεται το όριο συναλλαγών στις ανέπαφες (contactless) συναλλαγές με κάρτα, από τα 25 ευρώ στα 50 ευρώ ανά συναλλαγή.\nΗ αύξηση του ορίου είναι προσωρινή και σύμφωνα με την Ελληνική Ένωση Τραπεζών θα διαρκέσει έως τις 31 Μαΐου 2020 στο πλαίσιο των έκτακτων μέτρων για τον περιορισμό των επιπτώσεων του κορανοϊού.\nΟι ανέπαφες συναλλαγές γίνονται χωρίς την καταχώρηση κωδικού PIN σε τερματικό (POS) και εκτιμάται ότι αντιστοιχούν περίπου στο 70% του συνόλου των συναλλαγών με κάρτα και στο 80% των συναλλαγών στις επιχειρήσεις που συνεχίζουν και λειτουργούν, όπως καταστήματα τροφίμων, πρατήρια καυσίμων κ.α.\nΤο όριο (των 25 ευρώ που για 2 μήνες έγινε 50 ευρώ) αφορά τόσο τις χρεωστικές όσο και τις πιστωτικές και προπληρωμένες κάρτες.\nΓια να μην μπορεί κάποιος που έχει την κάρτα σου στην κατοχή του να κάνει ανεξέλεγκτα αγορές, το σύστημα θα μπλοκάρει και θα ζητείται το PIN αν η τράπεζα εντοπίζει διαδοχικές συναλλαγές ανά πεντάλεπτο.\nΣημειώνεται επίσης ότι αν έχεις χρεωστική, πιστωτική και προπληρωμένη κάρτα σε μία τράπεζα η κάθε κάρτα έχει το δικό της όριο. Υπενθυμίζεται, σε κάθε περίπτωση, η προσοχή των συναλλασσόμενων στην ασφαλή φύλαξη της κάρτας τους.\nΠροστασία και e–commerce 🔒\nΑπό τις 14 Σεπτεμβρίου 2019 ισχύει η Ευρωπαϊκή Οδηγία PSD2 για τις υπηρεσίες πληρωμών (PSD2, Οδηγία 2015/2366/ΕΕ), η οποία ενσωματώθηκε στο Ελληνικό Δίκαιο με βασικό σκοπό να καταστήσει πιο ασφαλείς και εύκολες τις πληρωμές με κάρτες.\nΕκτός από τις ανέπαφες συναλλαγές, η Οδηγία φέρνει αλλαγές και στο e-commerce. Οι αλλαγές αφορούν ειδικά στην ισχυρή ταυτοποίηση του κατόχου καθώς οι αγορές που διενεργούνται με χρεωστικές, πιστωτικές και προπληρωμένες κάρτες μέσω Internet θα πρέπει να γίνονται με «ισχυρή ταυτοποίηση πελατών».\nΜε απλά λόγια, κάθε φορά που αγοράζεις κάτι, θα πρέπει να αποδεικνύεις την ταυτότητά σου μέσω μίας διαδικασίας ελέγχου που πιστοποιεί τον κάτοχο της κάρτας.\nΑφού πρώτα θα έχεις δώσει τα γνωστά στοιχεία, όπως ο αριθμός της κάρτας, το όνομα του κατόχου, η ημερομηνία λήξης και ο τριψήφιος κωδικός ασφαλείας CVC, που πάντοτε ζητούνται.\nΗ «ισχυρή ταυτοποίηση πελατών» βασίζεται στη χρήση τουλάχιστον δύο στοιχείων από τις εξής κατηγορίες:\nΚάτι που γνωρίζεις μόνο εσύ (συγκεκριμένο κωδικό πρόσβασης ή PIN)\nΚάτι που έχεις στην κατοχή σου (π.χ., αριθμό πιστωτικής κάρτας)\nΚάποιο στοιχείο με βάση βιομετρικά δεδομένα, όπως το δακτυλικό αποτύπωμα\nΣτην περίπτωση που χάσεις ή σου κλέψουν την κάρτα σου πρέπει να επικοινωνήσεις αμέσως με την τράπεζα. Καλό θα είναι επίσης να ελέγχεις τις χρεώσεις μέσω internet ή mobile banking για να προλάβεις τα χειρότερα.\nSocial distancing και συναλλαγές με κάρτες 03.30.2020\nPrevious: Καραντίνας συνέχεια\nNext: Αγοράζεις online; Δες τι πρέπει να προσέχεις!


EvrytaniaSport: Καρπενήσι Futsal-Γ.Σ. Σαλαμίνας 3-9\nΚαρπενήσι Futsal-Γ.Σ. Σαλαμίνας 3-9\nΣτο φινάλε της αγωνιστικής περιόδου το Καρπενήσι Futsal «τέσταρε» τις δυνάμεις του με ομάδα της Super League, τον Γ.Σ. Σαλαμίνας που πήρε τη νίκη-πρόκριση με 3-9.\nΗ εξ αναβολής συνάντηση διεξήχθη την Κυριακή 27 Μαρτίου στο προπονητικό κέντρο Καρπενησίου, αρχίζοντας στις 18:30. Ήταν στο πλαίσιο της φάσης των «16» του κυπέλλου Ελλάδος, παρουσία περίπου 50 θεατών.\nΤο Καρπενήσι Futsal του Δημήτρη Αντωνίου απέναντι σε έναν σύλλογο μεγαλύτερης κατηγορίας και με πληθώρα απουσιών ήταν αρκετά ανταγωνιστικό στο πρώτο ημίχρονο και στη μεγαλύτερη διάρκεια του αγώνα. Η διαφορά παραστάσεων και εμπειριών ήταν εμφανής, ειδικά στην επανάληψη, με τους γηπεδούχους να γνωρίζουν τον αποκλεισμό.\nΟ Γ.Σ. Σαλαμίνας του Διονύση Νικολακόπουλου συνεχίζει με αξιώσεις στον θεσμό, στοχεύοντας και φέτος στην πρόκριση στο Final 4. Επέβαλλε στο δεύτερο 20λεπτο τον ρυθμό του και είχε ως μεγάλους πρωταγωνιστές τον Βασίλη Κανέλλο με 4 γκολ και τον Ηλία Χατζηφωτίου με 3 τέρματα.\nΟι Καρπενησιώτες ολοκλήρωσαν τις επίσημες αγωνιστικές τους υποχρεώσεις, ενώ οι νησιώτες θα παίξουν στους «8» στην Αγία Παρασκευή με τον τοπικό Πήγασο στις 17 Απριλίου.\nΟι Ευρυτάνες έπαιξαν χωρίς τους τραυματίες Χρήστο Λέρη, Άλεξ Μπακαλίδη, που βρέθηκαν στο γήπεδο και τους ασθενείς Βαγγέλη Αθανασόπουλο και Στάθη Φακίτσα, ενώ εκτός αποστολής ήταν και ο έτερος πορτιέρο Βασίλης Δόσης. Επιπρόσθετα σε ολόκληρη την επανάληψη δεν έπαιξε ο Άγγελος Παχής. Οι 3 από τους 5 απόντες είχαν αρχίσει ως βασικοί στον ημιτελικό πρωταθλήματος με τους Τράχωνες,.\n«Έκλεισε» η χρονιά\nΤο Καρπενήσι με αυτό το παιχνίδι τελείωσε τις επίσημες υποχρεώσεις τους. Προσπάθησε για το καλύτερο δυνατό και στις δυο διοργανώσεις που συμμετείχε.\nΕπέστρεψε ο Σάκης\nΜετά από μεγάλο χρονικό διάστημα το Καρπενήσι έπαιξε με τον Σάκη Τσιλίκα (Φωτογραφία), ενώ επανεμφανίστηκε και ο απών του Final 4 των Τρικάλων Χρήστος Γενιτσαρόπουλος.\nΜε καθυστέρηση ενός έτους\nΟι δυο ομάδες επρόκειτο να αγωνιστούν και στον περυσινό θεσμό και την ίδια φάση, ωστόσο οι νησιώτες προκρίθηκαν «μπάι» μετά τον αποκλεισμό των ομάδων της Futsal League.\nΣτα προημιτελικά τα τρία ζευγάρια έχουν ως εξής: Πήγασος Αγίας Παρασκευής-Γ.Σ. Σαλαμίνας, Κόμπρα-ΑΣΕ Δούκα και Ερμής Ζωγράφου-Φάληρο Futsal. Στα ημιτελικά προκρίθηκε η ΑΕΚ, που νίκησε με 2-11 τη Σάμος Futsal.\nΔείπνο στο Montana\nΗ αποστολή της Σαλαμίνας γευμάτισε το μεσημέρι της Κυριακής στο Montana. Παρών και ο Πρόεδρος των νησιωτών Δημήτρης Χριστοδούλου. Η ομάδα τερμάτισε στην 6η θέση της Super League με τεχνικό τον Χαράλαμπο Συντζανάκη.\n4 ο Κανέλλος& 3 ο Χατζηφωτίου\nΟ έμπειρος Βασίλης Κανέλλος (Φωτογραφία αριστερά) πέτυχε 4 γκολ για τη Σαλαμίνα, ενώ ο νεοαποκτηθείς πρώην ποδοσφαιριστής του Παναθηναϊκού και τη ΑΕΚ Ηλίας Χατζηφωτίου (Φωτογραφία δεξιά) σκόραρε τρεις φορές.\nΤο πρώτο ημίχρονο έληξε με 2-4 υπέρ των φιλοξενούμενων. Το Καρπενήσι προηγήθηκε μάλιστα δυο φορές με 1-0 και 2-1. Συγκεκριμένα ο Φώτης Ζαχαράκης στο 7΄ άνοιξε το σκορ, για να ισοφαρίσει ο Ηλίας Χατζηφωτίου στο 12ο λεπτό. Με γκολ των: Γιάννη Τσούκα στο 13΄, Ηλίας Χατζηφωτίου στο 14΄, Βασίλη Κανέλλου και Λέανδρου Τάνκα στο 16 «γράφτηκε» το 2-4.\nΗ Σαλαμίνα έφτασε στη νίκη-πρόκριση με το ευρύ 3-9. Το σκορ διαμορφώθηκε με τρία ακόμη γκολ του Βασίλη Κανέλλου στο 21΄, στο 35΄ και στο 38΄, ένα του Άγγελου Τρικαμηνά στο 31΄ και το τρίτο του Ηλία Χατζηφωτίου στο 34΄. Ο Κωνσταντίνος Γυφτομήτρος είχε μειώσει σε 3-6 στο 33΄.\nΈπαιξε με 5ο\nΟ Διονύσης Νικολακάκης χρησιμοποίησε στα τελευταία 3 λεπτά τον Γιάννη Σταφσουλάι σε ρόλο 5ου παίχτη, έχοντας εξαιρετική κυκλοφορία της μπάλας. Από την πλευρά του ο Δημήτρης Αντωνίου έδωσε σημαντικό χρόνο συμμετοχής στους νεαρούς των Καρπενησιωτών.\nΚαρπενήσι Futsal (Δημήτρης Αντωνίου): Καλύβας, Μαντέκας, Τσούκας, Πλεξίδας, Γυφτομήτρος (Παχής, Κατσαδούρος, Μπουμπουρής, Πιστιόλης, Ζαχαράκης, Γενιτσαρόπουλος, Καραγιάννης, Παπαροιδάμης, Τσιλίκας)\nΓ.Σ. Σαλαμίνας (Διονύσης Νικολακόπουλος): Γεωργαντόπουλος, Κανέλλος, Καραγκιοχτζής, Τάνκας, Χατζηφωτίου (Αλαΐσκας, Ελευσινιώτης Ι., Τρικαμηνάς, Σταφσουλάι, Ελευσινιώτης Α., Τσικλικάρος)\nΔιαιτητές: Γιάννης Σέλελης& Στέλιος Σώμαλης\nΧρονομέτρης: Ειρήνη Κατή\nΔημοσιεύτηκε στις 10:45 μ.μ.


Phestos: ΤΟΕΒ Μεσαράς. Επεκτάσεις δικτύου με . . προβληματικό νερό ?\nΤΟΕΒ Μεσαράς. Επεκτάσεις δικτύου με . . προβληματικό νερό ?\nΔΡΑΣΤΗΡΙΟΣ ΧΩΡΙΣ ΑΜΦΙΒΟΛΙΑ Ο ΤΟΕΒ Α΄ ΖΩΝΗΣ (ΤΥΜΠΑΚΙΟΥ - ΒΩΡΩΝ) ΕΤΟΙΜΑΖΕΙ ΝΕΑ ΕΠΕΚΤΑΣΗ ΔΙΚΤΥΩΝ ΣΤΟ ΑΝΑΤΟΛΙΚΟ ΤΜΗΜΑ ΤΟΥ ΠΡΟΣ ΕΞΥΠΗΡΕΤΗΣΗ ΑΓΡΟΤΙΚΩΝ ΚΑΛΛΙΕΡΓΕΙΩΝ\nΤΟ ΜΑΚΡΟΣΚΟΠΙΚΑ ΕΜΦΑΝΕΣ ΟΜΩΣ ΘΕΜΑΤΑΚΙ ΣΤΟ ΝΕΡΟ ΑΡΔΕΥΣΗΣ ΠΟΥ ΠΡΟΕΡΧΕΤΑΙ ΑΠΟ ΤΟ ΦΡΑΓΜΑ ΤΗΣ ΠΑΝΑΓΙΑΣ ΦΑΝΕΡΩΜΕΝΗΣ ΔΕ ΦΑΙΝΕΤΑΙ ΝΑ ΠΡΟΒΛΗΜΑΤΙΖΕΙ ΤΟΥΣ ΑΡΜΟΔΙΟΥΣ ΦΟΡΕΙΣ\nΜετά την επιτυχή ολοκλήρωση της ασφαλτόστρωσης σε όλο το μήκος του βόρειου δεκάμετρου δρόμου του αναδασμού, που ήταν έργο πράγματι αναγκαίο, προχωρά με γοργά είναι η αλήθεια βήματα που δεν είχαμε συνηθίσει από άλλες διοικήσεις, σε επεκτάσεις δικτύου άρδευσης προς εξυπηρέτηση νέων αγροτεμαχίων.\n«Ένα όμως χελιδόνι δεν φέρνει την άνοιξη» όπως λέει και ο Αίσωπος.\nΈνα θέμα που έχει προκύψει τελευταία, είναι η Χαρακτηριστική και περίεργη μυρωδιά (που παραπέμπει σε βοθρολύματα) σε όλη τη ζώνη του ΤΟΕΒ, που προέρχεται από το νερό άρδευσης !\nΕιδικά τις απογευματινές ώρες τώρα το καλοκαίρι που αρδεύονται καλλιέργειες και ελαιώνες στην περιοχή το φαινόμενο γίνεται ιδιαίτερα έντονο.\nΑνεπίσημες πληροφορίες κάνουν λόγο για μυρωδιά που προέρχεται λόγω του εμπλουτισμού του ύδατος από το φράγμα της Φανερωμένης και από τέτοιο βάθος στο οποίο έχει προκληθεί φυσιολογική σήψη οργανισμών που περιέχονται στο λιμνάζοντα νερό.\nΗ αλήθεια είναι ότι δεν έχουμε παρόμοια εμπειρία από λιμνάζοντα νερά, μια και το φράγμα αποτελεί νέο έργο για την περιοχή.\nΥπάρχουν όμως αρμόδιες υπηρεσίες οι οποίες οφείλουν να ερευνήσουν το θέμα με τα μέσα και το προσωπικό που διαθέτουν και να εκδώσουν επίσημη ανακοίνωση !\nΈνα άλλο θέμα που ίσως θα πρέπει να προσέχουν τα ΔΣ των ΤΟΕΒ και κυρίως οι πρόεδροι, ώστε να μην εκτεθούν, είναι οι διατάξεις του καταστατικού λειτουργίας τους, το οποίο έχει εκπονηθεί το 1980 (!) και αφορούν στην ιδιοκτησία.\nΜερικές δείχνουν εμφανώς αντισυνταγματικές και εκτιμούμε ότι προσβάλλονται εύκολα νομικά, με δυσμενή αποτελέσματα για τους υπογράφοντες σχετικές αποφάσεις !


Όλα όσα γνωρίζουμε μέχρι τώρα για το Death Stranding\nDeath Stranding / 15/03/2017\nΑπό τη φήμη μέχρι και την επίσκεψή του IGN στο στούντιο.\nΤο νέο πόνημα του Hideo Kojima που περιμένουμε με ανυπομονησία, μετά την αποχώρησή του από την Konami, έχει ακόμα πολλές πληροφορίες να μας δώσει, καθώς βρισκόμαστε ακόμα στο "σκοτάδι" για πολλά θέματα.\nΜέχρι να γίνει όμως αυτό, θα πρέπει να βρούμε κάτι να απαλύνουμε την δίψα μας, όποτε ας δούμε τι γνωρίζουμε μέχρι τώρα για το project, από την ανακοίνωση του στην E3 μέχρι και την επίσκεψη του IGN στο στούντιο.\nΗ φήμη της αποχώρησης του Kojima από την Konami\nΥπήρξαν ομολογουμένως πολλά γεγονότα, τα οποία οδήγησαν στην ανακοίνωση του Death Stranding. Η αρχή έγινε όταν ακυρώθηκε το Sillent Hill, ένα παιχνίδι που θα δημιουργούνταν από τους Kojima, Guillermo και τον ηθοποιό Norman Reedus.\nΗ αποχώρηση του Kojima από την Konami ήρθε τον Δεκέμβριο του 2015, μια χρονική περίοδο που είχαν ξεκινήσει ήδη να φουντώνουν οι φήμες ότι θα ανοίξει δικό του στούντιο. Λίγο αργότερα ήρθε και η επίσημη ανακοίνωση για τη συνεργασία Sony και Kojima, ενώ παράλληλα μάθαμε ότι το στούντιο "Kojima Productions" γίνεται αυτόνομο.\nΣε μια συνέντευξη με το IGN, ο Kojima δήλωσε: "Θέλω να δημιουργήσω κάτι που ο κόσμος θα θέλει και περιμένει, αλλά ταυτόχρονα και κάτι καινούργιο που το κοινό δεν έχει ξαναδεί".\nΠαράλληλα ανέφερε ότι θέλει ακόμα να συνεργαστεί με τον Guillermo del Toro, ενώ από τότε είχε επιλέξει τον ηθοποιό Norman Reedus για κάποιο από τα project του.\nΟ Reedus με την σειρά του ανέφερε ότι στενοχωρήθηκε με την ακύρωση του "Silent Hills" αλλά είχε πίστη σε ένα μελλοντικό project. "Πιστεύω ότι οι τρεις μας μπορούμε να κάνουμε κάτι άλλο".\nΑνακοίνωση του "Death Stranding"\nO Kojima μας έδωσε πολύ λίγα στοιχεία για το Death Stranding, τα οποία αφορούσαν κυρίως το είδους του και ότι θα γίνει πολύ αγαπητό από τους λάτρεις των "The Division" και "Uncharted".\nΗ επίσημη ανακοίνωση ήρθε κατά τη διάρκεια της παρουσίασης της Sony στην E3 2016. Στερούμενο ωστόσο από gameplay, το τρέιλερ περιείχε ένα cinematic με τον Norman Reedus γυμνό, σε μια θάλασσα γεμάτη από νεκρά πλάσματα, και συνδεδεμένο με το κλάμα ενός μωρού, μέσω ενός μηχανικού ομφάλιου λώρου. Η μουσική επένδυση είναι ένα τραγούδι των Low Roar με τίτλο "I’ll Keep Coming". Το σουρεαλιστικό αυτό βίντεο κέρδισε το βραβείο για το καλύτερο τρέιλερ της E3.\nΈνα νέο είδος Action Game\nΟ Hideo έδωσε μερικές αινιγματικές λεπτομέρειες για το παιχνίδι, σε συνέντευξη με το IGN, δηλώνοντας ότι θέλει να δημιουργήσει κάτι "καινούργιο και διαφορετικό" στο action είδος.\nΌσον αφορά τα mechanics, ανέφερε ότι έμπνευσή του αντλήθηκε από μια μικρή ιστορία του Ιάπωνα συγγραφέα, Kobo Abe.\n"Σε αυτή την σύντομη ιστορία, ο Abe αναφέρει ότι το πρώτο εργαλείο που δημιούργησε η ανθρωπότητα ήταν μια ράβδος. Λέγεται ότι δημιουργήθηκε για να κρατά σε απόσταση τον άνθρωπο από τις κακοτοπιές, για να προστατεύεται από κινδύνους. Αργότερα δηλώνει ότι το δεύτερο αντικείμενο ήταν το σχοινί, απαραίτητο εργαλείο για να προστατεύει κανείς αυτά που θεωρεί σημαντικά".\nΣυνεχίζοντας, ο Kojima είπε, "Τα περισσότερα εργαλεία στα action games είναι ράβδοι. Χτυπάς, πυροβολείς ή κλοτσάς. Η επικοινωνία γίνεται πάντα μέσω αυτών των 'ράβδων'. Στο παιχνίδι μου, θα ήθελα να επικοινωνεί ο κόσμος με αντικείμενα που θα ισοδυναμούν με το σχοινί. Αλλά φυσικά θα μπορείτε να χρησιμοποιείτε και ράβδους".\nΩστόσο, το Death Stranding ήταν ακόμα στα πρώτα του στάδια, με τον Kojima και την ομάδα του να προσπαθούν να αποφασίσουν για τη μηχανή του παιχνιδιού, πριν το θέσουν σε πλήρη δημιουργία. Θα μαθαίναμε περισσότερα για το concept της "ράβδου και του σχοινιού", καθώς και για την μηχανή γραφικών του παιχνιδιού σε ένα δεύτερο τρέιλερ, που αποκάλυψε παράλληλα και την εμπλοκή ενός άλλου ηθοποιού, κάτι βέβαια που ο κόσμος είχε ήδη υποθέσει.\nΤο cast του Death Stranding μεγαλώνει\nΠερισσότερες λεπτομέρειες για το παιχνίδι άρχισαν να έρχονται στο φως, καθώς ο Kojima ταξίδεψε στο San Diego Comic-Con και Tokyo Game Show. Εκεί, είπε στους fans ότι το "Death Stranding" θα κυκλοφορήσει πριν το 2019, ενώ θα περιέχει και γυναίκα πρωταγωνίστρια, θα περιλαμβάνει co-op mode, και θα τρέχει σε μια πολύ γνωστή μηχανή γραφικών. Δήλωσε επίσης ότι η σκηνή από το τρέιλερ θα περιλαμβάνεται και στο παιχνίδι.\nΈπρεπε όμως να περιμένουμε μέχρι τα Game Awards και το PlayStation Experience, για να μάθουμε σημαντικές πληροφορίες για το παιχνίδι.\nΤο ολοκαίνουργιο βίντεο, που είδαμε κατά τη διάρκεια των Game Awards, αποκάλυπτε την παρουσία των Guillermo del Toro και Mads Mikkelsen ως χαρακτήρες στο παιχνίδι. Ο Del Toro, αργότερα, προχώρησε σε δηλώσεις για τον ρόλο του, όπου και είπε ότι, "Αυτό είναι ολοκληρωτικά ένα παιχνίδι του Kojima-san. Πιστεύω ότι θα είναι καταπληκτικό. Αλλά είναι δική του ιδέα, εγώ είμαι απλά μια μαριονέτα στα χέρια του. Η προσφορά μου περιορίζεται στο να ζητωκραυγάζω για τις ιδέες του και να δέχομαι σκανάρισμα για πολλές ώρες".\nΕνώ πάντως το βίντεο κατά τη διάρκεια του TGA ήταν instrumental, ο Kojima αποκάλυψε μια εκδοχή, οπού ακουγόταν το τραγούδι "Easy Way Out" από τους Low Roar, κατά τη διάρκεια του PSX 2016, τονίζοντας ότι αλλάζει όλη η οπτική του τρέιλερ, αν κάνεις δώσει μεγάλη προσοχή στους στοίχους.\nΩστόσο το τρέιλερ παρέμεινε σκοτεινό και δυσνόητο, αλλά κατάφερε να μας δώσει μερικά στοιχεία για πιθανές λεπτομέρειες της ιστορίας. Αν θέλετε και σεις να μας δώσετε την δική σας άποψη, παρακολουθήστε το βίντεο παραπάνω.\nΤο Death Stranding Gets an Engine\nΣτο πάνελ του PSX 2016, ο Kojima ανακοίνωσε επίσης ότι το Death Stranding θα δημιουργηθεί μέσω της Decima engine, που έχει δημιουργηθεί από το στούντιο Guerrilla Games. Ο Kojima παίνεψε την μηχανή, λέγοντας πως είναι ιδανική για δουλειά πάνω σε παιχνίδια ανοιχτού κόσμου.\nΠαράλληλα, ο Mark Cerny της Sony και ο director της Guerrilla Games, Hermen Hulst, ανέβηκαν στη σκηνή για να μιλήσουν για τεχνικές. Ο Hulst ανακοίνωσε μάλιστα ότι ένας\n"μικρός δορυφόρος" της Kojima Productions θα βρεθεί μέσα στην Guerrilla Games στο Amsterdam.\nTo Death Stranding δεν θα είναι τόσο σκοτεινό όσο νομίζετε\nΣε μια συνέντευξη με το Glixel, ο Kojima μίλησε λίγο παραπάνω για τον τόνο του πολύ μυστήριου Death Stranding. Έτσι μάθαμε ότι το παιχνίδι δεν θα είναι τρόμου και θα περιέχει κάποια κωμικά στοιχεία, κάτι που δεν μας εξέπληξε, αν αναλογιστούμε την σειρά του Metal Gear, που συνδυάζει σοβαροφάνεια, με μια δόση χιούμορ.\nΑργότερα βέβαια μίλησε στο IGN για τους λόγους που αποφεύγει το στοιχείο του τρόμου, τόσο στο Death Stranding όσο και σε επόμενο παιχνίδια του στούντιο.\n"Τρομάζω πολύ εύκολα", είπε ο Kojima στο IGN. "Το ίδιο ισχύει και για τους Alfred Hitchcock και Steven Spielberg. Επειδή τρομάζουν και τρομάζω πολύ εύκολα, δεν είναι πολύ δύσκολο για εμάς να δημιουργήσουμε κάτι τρομακτικό, γιατί το καταλαβαίνουμε".\nΣυνεχίζοντας, όμως, είπε ότι, "Όσο ασχολούμαι με αυτό, όσο δηλαδή σκέφτομαι τρομακτικές καταστάσεις, τόσους περισσότερους εφιάλτες έχω. Για αυτό και δεν θέλω να δημιουργήσω παιχνίδι τρόμου".\nΤώρα πλέον αναμένουμε να δούμε το gameplay του παιχνιδιού και ελπίζουμε ότι δεν θα αργήσει περισσότερο. Με την E3 να πλησιάζει, η αγωνία μας μόνο κορυφώνεται!\nΤο Hype Train του Hideo Kojima θα λείπει από την Ε3 2017\nΓιατί θα αποφεύγει ο Kojima στο μέλλον τα παιχνίδια τρόμου;\nDeath Stranding: Ο Guillermo del Toro μιλά για το ρόλο του στο επόμενο παιχνίδι του Hideo Kojima


Στροφή των νέων προς τις σχολές που εξασφαλίζουν επαγγελματικό μέλλον, δείχνουν τα στοιχεία για τις βάσεις των σχολών. Έτσι, σχολές όπως αυτές της αστυνομίας, αλλά και οι στρατιωτικές εκτινάσσονται ως και 1.000 μόρια.\nΣύμφωνα με την εφημερίδα «Έθνος» περισσότερα μόρια απαιτούνται φέτος και για σχολές όπως η φιλολογία και η ψυχολογία.\nΑναλυτικά, η εφημερίδα αναφέρει πως λόγω της οικονομικής κρίσης αναμένεται άνoδος των βάσεων και όσον αφορά στις σχολές μεγάλων αστικών κέντρων, καθώς οι υποψήφιοι επιλέγουν τμήματα στον τόπο καταγωγής τους ώστε η οικογένεια να μην επιβαρυνθεί με εξτρά έξοδα.\nΧαρακτηριστικό είναι όμως αυτό που συμβαίνει με τις σχολές του Στρατού και της Αστυνομίας λόγω αυξημένης ζήτησης. Συγκεκριμένα, οι αστυνομικές σχολές επιλέχθηκαν από τους διπλάσιους σε σχέση με πέρυσι υποψήφιους και έτσι η βάση αναμένεται να ξεπεράσει τα 18.000 μόρια. Αντίστοιχη, ίσως λίγο μικρότερη, θα είναι η αύξηση και στις στρατιωτικές σχολές καθώς έχουν μειωθεί οι θέσεις των εισακτέων.


Παρασκευή, 26 Μαρτίου 2021 07:52\nΑραιές νεφώσεις και θερμοκρασία σε χαμηλά επίπεδα στη Χαλκιδική\nΣτον Πολύγυρο αναμένονται αραιές νεφώσεις σε όλη τη διάρκεια της ημέρας. Οι άνεμοι θα πνέουν βορειοδυτικοί και δυτικοί έντασης 2-3 μποφόρ. Η θερμοκρασία θα κυμανθεί από 0 έως 8 βαθμούς Κελσίου.\nΣτα Νέα Μουδανιά επίσης αναμένονται αραιές νεφώσεις. Οι άνεμοι θα πνέουν βορειοδυτικοί και δυτικοί από 2 έως 4 μποφόρ. Η θερμοκρασία θα κυμανθεί από 4 έως 12 βαθμούς Κελσίου.\nΠερισσότερα σε αυτή την κατηγορία: « Δέσμες λευκού και γαλάζιου φωτός στο κτίριο της Περιφέρειας Κ. Μακεδονίας (ΒΙΝΤΕΟ) Πρωτοσέλιδα εφημερίδων »


Φώτα, Αη Γιάννη - Ο Πρόδρομος\nΦώτα, Αη Γιάννη\nΦΑΝΕΣ » Ήθη και Έθιμα » Φώτα, Αη Γιάννη\nΦώτα, Αη Γιάννη, Κάλαντα Φώτων και Αη Γιαννιού, Παινέματα\nΣτον εσπερινό της παραμονής των Φωτών (Θεοφανείων) οι συγχωριανοί μας έπαιρναν στην εκκλησία δεματάκια με κλαδιά ελιάς. Τα άφηναν στα παράθυρα της εκκλησίας και τα έπαιρναν το πρωί μετά το τέλος της θείας λειτουργίας μαζί με τον αγιασμό, για να ραντίσουν μ’ αυτά τα περιβόλια, τ’ αμπέλια, τους κήπους, τα χωράφια, τα ζώα τους, «τα έχει τους», όπως έλεγαν την περιουσία στους. Τα φύλλα της αγιασμένης ελιάς τα χρησιμοποιούσαν και για να θυμιάζουν στο ξεμάτιασμα. Όταν τελείωνε η λειτουργία, ο παπάς γύριζε τα σπίτια και τ’ αγίαζε ψάλλοντας το «εν Ιορδάνη». Και όταν ο παπάς χτυπούσε την καμπάνα της εκκλησίας για τον εσπερινό των Θεοφανείων, τρέχανε όλα τα παιδιά με τα φαναράκια τους για να πάρουνε το άγιο φως στα σπίτια τους. Εκεί τσούϊζαν (καψάλιζαν) η μάνα ή η γιαγιά τα μαλλιά τους σταυρωτά λέγοντας: «σήμερα τα φώτα κι ο φωτισμός», για να φωτιστούν. Και έπειτα γύριζαν στα σοκκάκια του χωριού λέγοντας τα κάλαντα.\nΤο πρωί των Φωτών, την λειτουργία των Θεοφανείων και του αγιασμού των υδάτων, την παρακολουθούσαν όλοι οι κάτοικοι του χωριού. Αν έβρεχε ο αγιασμός γινόταν μέσα στην εκκλησία, διαφορετικά έξω, στην πάνω αυλή της εκκλησίας. Έβαζαν πάνω στο τραπέζι μια σκάφη με νερό και έριχναν μέσα νεράντζια. Και αφού διάβαζε ο παπάς το Ευαγγέλιο και έψαλλε το «εν Ιορδάνη», όλοι γέμιζαν με αγιασμό το δικό τους λαομανάκι (μικρή κανάτα) για να πιούν και για να πάρουν στα σπίτια τους.\nΟι γιορτινές εκδηλώσεις της ημέρας αυτής ήταν το ίδιο έντονες όπως των Χριστουγέννων και της Πρωτοχρονιάς.\nΌμως το βράδυ είναι η παραμονή του Αη Γιάννη του Προδρόμου και γιορτάζει η εκκλησία μας, το «Καθολικό» μας. Εδώ πρέπει να σημειώσουμε, πως ο Πολιτιστικός Σύλλογος του χωριού μας ονομάζεται «ο Πρόδρομος».\nΗ καμπάνα σημαίνει για τον εσπερινό. Η πλατεία και ο δρόμος προς την εκκλησία στρωμένοι με μυρτιές υποδέχονται τον δεσπότη μας, τους επισήμους και όλους τους επισκέπτες, που έρχονται από τα κοντινά χωριά να τιμήσουν τον Αη Γιάννη, με τα πεντάρτια τους.\nΣτο χωριό το όνομα που επικρατεί είναι το όνομα Γιάννης, λόγω της εκκλησία μας. Και μια συνηθισμένη έκφραση που λέμε είναι «σπίτι που δεν έχει Γιάννη προκοπή ποτέ δεν κάνει». Πολλές φορές, μετά τον εσπερινό γινόταν χοροεσπερίδα που διοργάνωνε η νεολαία σ’ ένα από τα καφενεία του χωριού.\nΑνήμερα (της γιορτής),το πρωί, όλοι μικροί, μεγάλοι ντυμένοι με τα γιορτινά τους ρούχα πήγαιναν στην εκκλησία. Μετά οι άντρες στα καφενεία για καφέ και οι γυναίκες στα σπίτια για την ετοιμασία του μεσημεριανού φαγητού. Από νωρίς τ’ απόγευμα όλα τα καφενεία ήταν γεμάτα κόσμο.\nΚαι όσο βράδιαζε το γλέντι άναβε. Στην εποχή του «τζουμπόξ» και επειδή όλα τα καφενεία είχαν από ένα, τα λαϊκά τραγούδια μαζί με τις φωνές αυτών που διασκέδαζαν ακούγονταν σχεδόν σ’ όλο το χωριό. Μετά το καφενείο η συνέχεια του γλεντιού γινόταν πάλι στα σπίτια των γιορτιάρηδων. Όλα τα σπίτια με ανοιχτές τις πόρτες, και ας έκανε κρύο και βροχή, έτοιμα να τους υποδεχτούν. Όλους τους Γιάννηδες θα τους χαιρετίσουν απόψε, σ’ όλους πρέπει να γυρίσουν για να τους ευχηθούν «και του χρόνου χαρούμενοι». Τα τραπέζια στρωμένα στη μέση του σπιτιού. Ο τηγανιτός μπακαλιάρος κυριαρχεί στους μεζέδες. Το κρασί, η μαστίχα, το τραγούδι, τα κάλαντα των Φωτών, τα παινέματα, ήταν αναπόσπασταμέρη του γλεντιού.\nΈνα από τα έθιμα της εποχής κατά τις ημέρες των γιορτών και προπαντός τ’ Αη Γιαννιού, ήταν οι νεαροί να πηγαίνουν στους αομάες (κοτέτσια) να κλέβουν πούλτες (κότες), και να τις παίρνουν, είτε στον καφενέ που διασκέδαζαν, είτε στην νοικοκυρά του σπιτιού που πήγαιναν για την γιορτή, για ένα μεζέ παραπάνω. Σε πολλές περιπτώσεις βέβαια οι πούλτες προέρχονταν από τον αομά της ίδιας της νοικοκυράς. Αυτό όμως το φανέρωναν την επόμενη μέρα.\nΣίγουρα η κατανάλωση των ποτών, την βραδιά τ’ Αη Γιαννιού ήταν μεγαλύτερη απ’ ότι των άλλων γιορτών εξ αιτίας και των πολλών γιορτιάρηδων.\nΚαι αυτός είναι ο λόγος που εμείς οι Φανενοί λέμε «στις Φάνες τ’ Αη Γιαννιού και οι πετεινοί μεθκιούν».\nΚαι με το γλέντι τ’ Αη Γιαννιού τελειώνουν οι γιορτές, και την άλλη μέρα οι μεγάλοι πηγαίνουν στις δουλειές τους και οι μικροί στο σχολείο.\nΒέβαια με την εξέλιξη των τελευταίων χρόνων (τηλέφωνο, τηλεόραση, διαδίκτυο),πολλά από τα έθιμα αυτά και προπάντων ο τρόπος του γλεντιού έχουν ατονήσει. Γι’ αυτό και όσοι τα έζησαν τ’ αναπολούν και τα διηγούνται με νοσταλγία.\nΣήμερον είναι των Φωτών κι είναι μεγάλη μέρα\nκαι οι παπάδες περπατούν με το σταυρό στη χέρα.\nΚαι μέσ’ τα σπίτια μπαίνουνε και λέν’ τον Ιορδάνη\nβοήθεια να τον έχουμε τον μέγα Ιωάννη.


Οι Γιατροί του Κόσμου στην 82η ΔΕΘ | Yellow Radio\nΑρχική/Γενικά/Οι Γιατροί του Κόσμου στην 82η ΔΕΘ\nΟι Γιατροί του Κόσμου στην 82η ΔΕΘ\nYellowRadio.gr Follow on Twitter Send an email 12 Σεπτεμβρίου 2017 - 10:15\nΣτο χώρο της ΔΕΘ που διατέθηκε στην Οργάνωση από τη ΔΕΗ, έχουν διαμορφωθεί τρία ιατρεία. Ένα γενικό – παθολογικό, ένα παιδιατρικό και ένα οφθαλμολογικό ιατρείο.\nΕθελοντές ιατροί των Γιατρών του Κόσμου, παρέχουν προληπτικό έλεγχο και πρωτοβάθμια κλινική εξέταση με συμβουλευτικό χαρακτήρα σε επισκέπτες της έκθεσης, δίνοντας έμφαση στις κοινωνικά ευάλωτες ομάδες.\nΕπιπρόσθετα, καθ’ όλη τη διάρκεια λειτουργίας του περιπτέρου, το κοινό θα έχει την ευκαιρία να δει και να γνωρίσει, μέσα από μια έκθεση φωτογραφίας, την ιστορία και την πορεία των δράσεων της Οργάνωσης.\n82η ΔΕΘ ΓΙΑΤΡΟΙ ΤΟΥ ΚΟΣΜΟΥ\nSuper3 Πάτρας: «Πάνω από τις ομάδες είναι ο άνθρωπος…»


Πλήρωσε το «μπλακ-άουτ» στο φινάλε ο ΠΑΟΚ\nΜε ήττα άρχισε τις φετινές ευρωπαϊκές του υποχρεώσεις ο ΠΑΟΚ. Ο «δικέφαλος» ηττήθηκε στο PAOK Sports Arena από τη Μπεσίκτας με 69-60 στο πλαίσιο της πρώτης αγωνιστικής των ομίλων του Basketball Champions League.\nΟ ΠΑΟΚ πλήρωσε εν πολλοίς το τελευταίο πεντάλεπτο του αγώνα. Σημείο που δεν κατάφερε να σκοράρει δεχόμενος σερί 14-0 από τους Τούρκους που έφυγαν με τους δύο βαθμούς από τη Θεσσαλονίκη.\nΟι παίκτες του Κώστα Φλεβαράκη προηγήθηκαν με 60-55 με τρίποντο του Εγκεκέζε στα 5’21» για το τέλος του αγώνα. Ωστόσο στα υπόλοιπα 4’39» είχαν 0/4 δίποντα, 0/5 τρίποντα αλλά και πέντε λάθη. Αυτά εκμεταλλεύτηκαν οι παίκτες του Ντούσκο Ιβάνοβιτς που έκαναν την ανατροπή και εν τέλει έφτασαν στην επικράτηση έχοντας χτίσει και μία διαφορά εννέα πόντων.\nΟ ΠΑΟΚ άρχισε καλά στο παιχνίδι. καθώς προηγήθηκε με 11-4, γρήγορα όμως οι Τούρκοι κάλυψαν τη διαφορά μειώνοντας στον πόντο (17-16). Οι δύο ομάδες συμβάδιζαν στο σκορ ση μεγαλύτερη διάρκεια της αναμέτρησης, με τους γηπεδούχους να δείχνουν πως έχουν βρει ρυθμό στο ξεκίνημα της τέταρτης περιόδου. Ωστόσο παρότι πήραν τη διαφορά των πέντε πόντων δεν βρήκαν λύσεις στο τελευταίο πεντάλεπτο γνωρίζοντας την ήττα.\nΠΑΟΚ (Φλεβαράκης): Μπεστ 4 (1), Λούις 19 (3), Μαργαρίτης 2, Σμιθ 8, Γουίγκινς 5, Εγκεκέζε 6 (2), Νόουλς 11, Σαρικόπουλος 2, Σχίζας 3 (1), Τσόχλας.\nΣτον Ρεθυμνιακό ο Alhassane Soumah!\nΟι διαιτητές στον 3ο όμιλο της Γ Εθνικής


Στην Πολωνία η Ακαδημία - Ακαδημίες - gavros.gr\nΠαρασκευή, 12 Απριλίου 2019 - 10:04\nΣε ένα σημαντικό τουρνουά θα πάρει μέρος μια από τις ομάδες της Ακαδημίας του Ολυμπιακού. Πιο συγκεκριμένα η Κ10 του Θρύλου. Η οποία αναχώρησε το πρωί της Παρασκευής για την Πολωνία.\nΕκεί οι νεαροί ποδοσφαιριστές των «ερυθρολεύκων» θα συμμετάσχουν σε σειρά αγώνων που θα ολοκληρωθούν τη Δευτέρα 15 Απριλίου. Μέσα από αυτή τη διαδικασία θα αποκομίσουν σημαντικές εμπειρίες.\nΘα έχουν τη δυνατότητα να συναγωνιστούν και να αντιμετωπίσουν ομάδες από άλλες χώρες, βλέποντας σε τι επίπεδο βρίσκονται, αλλά και τι μπορούν να κάνουν για να γίνουν καλύτεροι...\nΣτο τουρνουά του Αλγκάρβε η Κ11 του Θρύλου\nΟι νεαροί «ερυθρόλευκοι» σε ένα σπουδαίο τουρνουά στην νότια Πορτογαλία. Συνολικά θα πάρουν μέρος 2500 παιδιά που εκπροσωπούν 140 ομάδες από 16 χώρες, από 7 ως 13 ετών.


ΤΟ ΑΝΘΡΩΠΙΝΟ ΣΤΙΓΜΑ - artingreece\nΜερικές φορές, ξεκινώντας να πεις κάτι για ένα βιβλίο, συνειδητοποιείς πως το αδικείς. Πως το συρρικνώνεις, το ευνουχίζεις, πως ακολουθείς μία άνευρη ευθύγραμμη πορεία, ενώ αυτό βρίθει γόνιμων τεθλασμένων που σε κρατούν σε αδιάπτωτη πνευματική και συναισθηματική εγρήγορση.\nΑυτό που εντυπωσιάζει με τα μυθιστορήματα του Ροθ είναι η μείξη της θυμικής οξύτητας του αφηγητή, καθώς έχουν αυτοβιογραφικό χαρακτήρα, με τη δεξιοτεχνική ειρωνεία της αφήγησης, η οποία ανασύρει και κατασκευάζει μια βαθιά, σοφή αποστασιοποίηση.\nΟ Κόλμαν Σιλκ, αντισυμβατικός καθηγητής κλασικής φιλολογίας, αποσύρεται οργισμένος από το πανεπιστήμιο που ο ίδιος με τις ενέργειές του έχει αναζωογονήσει, εξαιτίας της μνησικακίας και της στενοκεφαλιάς των συναδέλφων του, οι οποίοι του προσάπτουν αδίκως το στίγμα του ρατσιστή. Η ειρωνεία είναι ότι ο Κόλμαν Σιλκ έχει νέγρικο αίμα. Εκμεταλλευόμενος ωστόσο την ανοιχτόχρωμη σχετικά επιδερμίδα του καταφέρνει, οιστρηλατούμενος και από τη βούλησή του να ζήσει, να δημιουργήσει μία καινούργια εβραϊκή ταυτότητα. Ξεκόβει οριστικά από την οικογένειά του, ενώ και η γυναίκα του με τα παιδιά του δεν μαθαίνουν ποτέ τίποτα. Η σύζυγος του πεθαίνει λίγο μετά την απόσυρσή του από το πανεπιστήμιο, και η μόνη που φαίνεται να μαθαίνει το μυστικό του είναι η τριαντατεσσάρα Φόνια, με την οποία συνάπτει μία παθιασμένη σεξουαλική σχέση. Ο θάνατος τους σε τροχαίο αποδίδεται από την αστυνομία σε ατύχημα, ο αφηγητής της ιστορίας όμως, και φίλος του Κόλμαν Ζούκερμαν υποψιάζεται ότι το ατύχημα προκάλεσε ο Λες Φάρλι, πρώην σύζυγος της Φιόνα, ψυχωτικός παλαίμαχος του Βιετνάμ.\nΌπως προαναφέραμε, οποιαδήποτε θεματική περιγραφή του μυθιστορήματος το αδικεί. Ας αρκεστούμε στην επισήμανση της επαγωγικής συλλογιστικής πορείας του αφηγητή, που ξεκινώντας από το στίγμα – λεκέ του προέδρου Κλίντον στο φόρεμα της Μόνικας, περνάει στο στίγμα του μαύρου χρώματος και από εκεί στο στίγμα του ίδιου του ανθρώπου μέσα στη Φύση.


Summer House Νικήτη Summer House Νικήτη\nΗ αμφιθεατρική τοποθεσία στην οποία είναι χτισμένο το Summer House σας προσφέρει πολύ όμορφη θέα προς τον Τορωναίο κόλπο και την απέναντι χερσόνησο της Κασσάνδρας. Το μέρος είναι ήσυχο και περιβάλλον κια περιβάλλεται από κήπο με δένδρα και λουλούδια όπου μπορούν να παίξουν παιδιά. Επίσης υπάρχει ψησταριά και χώρος παρκαρίσματος.\nΑξιοθέτα: Αξίζει οπωσδήποτε να επισκευτείτε το παλιό χωριό της Νικήτης με τα πέτρινα σπίτια, χαρακτηριστικά της μακεδονίτικης αρχιτεκτονικής του 19ου αιώνα. Επίσης την εκκλησία του Αγίου Νικήτα, του πολιούχου Αγίου, η οποία χρονολογείται από το 1870. Τέλος υπάρχουν πολλές ωραίες παραλίες στην περιοχή όπως ο Αη-Γιάννης, η Κοβιού, η Καλόγρια, οι Σπαθιές, το Λαγονήσι και η Τρανή Αμμούδα.\n+30 23750 22177\n‹ Griavas Studios & Apartments – Συκιά\nMarialena Studios | Νέος Μαρμάρας ›


Ευχάριστα νέα: Ελληνίδα επιστήμονας ανακάλυψε φάρμακο για... - Star.gr\nΥΓΕΙΑ Τρίτη, 17 Ιουνίου 2014, 17:54\nΕυχάριστα νέα: Ελληνίδα επιστήμονας ανακάλυψε φάρμακο για τις αρρυθμίες\nΈγιναν πειράματα σε ψάρι\nΈνα νέο φάρμακο που θα δώσει ελπίδα σε όσους πάσχουν από αρρυθμίες της καρδιάς, ανακάλυψε μια ερευνητική ομάδα στις ΗΠΑ, με επικεφαλής την Ελληνίδα παθολογοανατόμο Αγγελική Ασημάκη του Πανεπιστημίου Χάρβαρντ και του Νοσοκομείου "Beth Israel Deaconess" ��ης Βοστώνης.\nΌσοι υποφέρουν από αρρυθμίες γνωρίζουν πολύ καλά ότι μέχρι σήμερα η μόνη θεραπεία για την αντιμετώπιση αυτής της ασθένειας είναι η εμφύτευση απινιδωτή.\nΟ απινιδωτής είναι μια συσκευή λίγο μεγαλύτερη από τον βηματοδότη που τροφοδοτεί με ηλεκτρισμό την καρδιά, ώστε να αποκαθιστά τον φυσιολογικό ρυθμό της.\nΣύμφωνα με δημοσίευμα του περιοδικού «Science Translational Medicine», το νέο φάρμακο στοχεύει άμεσα στον μηχανισμό γένεσης της αρρυθμίας, αν και ακόμη παραμένει ασαφές ποιος ακριβώς είναι αυτός ο μηχανισμός.\nΗ συγκεκριμένη ανακάλυψη θεωρείται πρωτότυπη, καθώς οι ερευνητές βάσισαν την μελέτη τους σε ένα ψάρι και όχι σε ζώο, όπως συμβαίνει συνήθως.\nΚατάφεραν να το τροποποιήσουν γενετικά έτσι έτσι ώστε να εμφανίζει μια σχετικά σπάνια κληρονομική πάθηση, την αρρυθμιογενή μυοκαρδιοπάθεια δεξιάς κοιλίας.\nΟι επιστήμονες ξεκίνησαν να δίνουν στο ψάρι διάφορες χημικές ουσίες και με αυτό τον τρόπο κατάφεραν να εντοπίσουν ένα μικρό μόριο, το οποίο έχει την ικανότητα να αντιστρέφει την αφύσικη ηλεκτροφυσιολογία των κυττάρων της καρδιάς, που σχετίζεται με την αρρυθμία.\nΒεβαίως, δεν πρέπει να ξεχνάμε ότι πρέπει να γίνουν δοκιμές σε ζώα και ανθρώπους, ενώ οι ερευνητές ευελπιστούν ότι όντως θα προκύψει τελικά ένα νέο φάρμακο που θα αλλάξει τον τρόπο θεραπείας των αρρυθμιών.